Avis juridique important

|

31995D0630(01)

Απόφαση του Συμβουλίου της 2ας Ιουνίου 1995 για το διορισμό των τακτικών και αναπληρωματικών μελών της συμβουλευτικής επιτροπής για την επαγγελματική κατάρτιση

Επίσημη Εφημερίδα αριθ. C 164 της 30/06/1995 σ. 0002 - 0005

ΑΠΟΦΑΣΗ ΤΟΥ ΣΥΜΒΟΥΛΙΟΥ της 2ας Ιουνίου 1995 για το διορισμό των τακτικών και αναπληρωματικών μελών της συμβουλευτικής επιτροπής για την επαγγελματική κατάρτιση (95/C 164/02)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την πράξη προσχώρησης του 1994, και ιδίως το άρθρο της 165 παράγραφος 2,την απόφαση του Συμβουλίου της 2ας Απριλίου 1963 σχετικά με τη θέσπιση των γενικών αρχών για την εφαρμογή κοινής πολιτικής επαγγελματικής κατάρτισης (1), και ιδίως την τέταρτη αρχή,την απόφαση του Συμβουλίου της 18ης Δεκεμβρίου 1963 για τη θέσπιση του καταστατικού της συμβουλευτικής επιτροπής για την επαγγελματική κατάρτιση (2),τους καταλόγους των υποψηφίων που υπέβαλαν στο Συμβούλιο οι κυβερνήσεις των κρατών μελών,Εκτιμώντας:ότι το Συμβούλιο, με την απόφαση της 10ης Οκτωβρίου 1994 (3), διόρισε τα τακτικά και αναπληρωματικά μέλη της συμβουλευτικής επιτροπής για την επαγγελματική κατάρτιση για τη χρονική περίοδο από τις 10 Οκτωβρίου 1993 μέχρι τις 9 Οκτωβρίου 1996 7ότι είναι σκόπιμο να διοριστούν τα τακτικά και αναπληρωματικά μέλη της συμβουλευτικής επιτροπής για χρονική περίοδο δύο ετών,ΑΠΟΦΑΣΙΖΕΙ:Άρθρο 1 Διορίζονται τακτικά και αναπληρωματικά μέλη της Συμβουλευτικής Επιτροπής για την Επαγγελματική Κατάρτιση για τη χρονική περίοδο από τις 2 Ιουνίου 1995 μέχρι την 1η Ιουνίου 1997:>ΘΕΣΗ ΠΗΝΑΚΑ> Άρθρο 2 Η απόφαση του Συμβουλίου της 10ης Οκτωβρίου 1994 για το διορισμό των τακτικών και αναπληρωματικών μελών της συμβουλευτικής επιτροπής για την επαγγελματική κατάρτιση καταργείται.Άρθρο 3 Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων για λόγους ενημέρωσης.Λουξεμβούργο, 2 Ιουνίου 1995.Για το ΣυμβούλιοE. HUBERTΟ Πρόεδρος(1) ΕΕ αριθ. 63 της 20. 4. 1963, σ. 1338/63.(2) ΕΕ αριθ. 190 της 30. 12. 1963, σ. 3090/63. Τροποποιημένη από την απόφαση της 9ης Απριλίου 1968 (ΕΕ αριθ. L 91 της 12. 4. 1968, σ. 26).(3) ΕΕ αριθ. C 294 της 22. 10. 1994. σ. 1.


title: 2011/40/ΕΕ: Απόφαση του Συμβουλίου, της 18ης Ιανουαρίου 2011 , για τον διορισμό στην Επιτροπή των Περιφερειών ενός αναπληρωματικού μέλους από την Σλοβακία

text:
               22.1.2011

               EL

               Επίσημη Εφημερίδα της Ευρωπαϊκής Ένωσης

               L 19/16

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 18ης Ιανουαρίου 2011
   για τον διορισμό στην Επιτροπή των Περιφερειών ενός αναπληρωματικού μέλους από την Σλοβακία
   (2011/40/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης, και ιδίως το άρθρο 305,
   Έχοντας υπόψη την πρόταση της σλοβακικής κυβέρνησης,
   Εκτιμώντας τα ακόλουθα:

               (1)

               Στις 22 Δεκεμβρίου 2009 και στις 18 Ιανουαρίου 2010, το Συμβούλιο εξέδωσε τις αποφάσεις 2009/1014/ΕΕ και 2010/29/ΕΕ για τον διορισμό των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2010 έως 25 Ιανουαρίου 2015 (1).

               (2)

               Μία θέση αναπληρωματικού μέλους της Επιτροπής των Περιφερειών έμεινε κενή λόγω της λήξης της θητείας του κ. Pavol FREŠO,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Διορίζεται στην Επιτροπή των Περιφερειών ως αναπληρωματικό μέλος για το εναπομένον διάστημα της θητείας, ήτοι έως τις 25 Ιανουαρίου 2015:

               —

               Mr Juraj BLANÁR

      predseda Žilinského samosprávneho kraja.

   Άρθρο 2
   Η παρούσα απόφαση παράγει αποτελέσματα από την ημέρα της έκδοσής της.

      Βρυξέλλες, 18 Ιανουαρίου 2011.

            Για το Συμβούλιο

            Ο Πρόεδρος

         Gy. MATOLCSY

      (1)  ΕΕ L 348 της 29.12.2009, σ. 22 και ΕΕ L 12 της 19.1.2010, σ. 11.


title: 2005/569/: Απόφαση της Επιτροπής, της 18ης Ιουλίου 2005, για την αναπροσαρμογή των διορθωτικών συντελεστών που εφαρμόζονται από την 1η Αυγούστου 2004, την 1η Σεπτεμβρίου 2004, την 1η Οκτωβρίου 2004, την 1η Νοεμβρίου 2004, την 1η Δεκεμβρίου 2004 και την 1η Ιανουαρίου 2005 στις αποδοχές των υπαλλήλων, των έκτακτων υπαλλήλων και των συμβασιούχων υπαλλήλων των Ευρωπαϊκών Κοινοτήτων που υπηρετούν σε τρίτες χώρες καθώς και στις αποδοχές ενός τμήματος των υπαλλήλων που παραμένουν στη θέση τους στα δέκα νέα κράτη μέλη για μέγιστη περίοδο δεκαπέντε μηνών μετά την προσχώρηση (άρθρο 33 παράγραφος 4 της συνθήκης προσχώρησης των δέκα νέων κρατών μελών)

text:
               22.7.2005

               EL

               Επίσημη Εφημερίδα της Ευρωπαϊκής Ένωσης

               L 190/29

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 18ης Ιουλίου 2005
   για την αναπροσαρμογή των διορθωτικών συντελεστών που εφαρμόζονται από την 1η Αυγούστου 2004, την 1η Σεπτεμβρίου 2004, την 1η Οκτωβρίου 2004, την 1η Νοεμβρίου 2004, την 1η Δεκεμβρίου 2004 και την 1η Ιανουαρίου 2005 στις αποδοχές των υπαλλήλων, των έκτακτων υπαλλήλων και των συμβασιούχων υπαλλήλων των Ευρωπαϊκών Κοινοτήτων που υπηρετούν σε τρίτες χώρες καθώς και στις αποδοχές ενός τμήματος των υπαλλήλων που παραμένουν στη θέση τους στα δέκα νέα κράτη μέλη για μέγιστη περίοδο δεκαπέντε μηνών μετά την προσχώρηση (άρθρο 33 παράγραφος 4 της συνθήκης προσχώρησης των δέκα νέων κρατών μελών)
   (2005/569/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων και το καθεστώς που εφαρμόζεται στο λοιπό προσωπικό, όπως καθορίστηκαν από τον κανονισμό (ΕΟΚ, Ευρατόμ, ΕΚΑΧ) αριθ. 259/68 (1), και ιδίως το άρθρο 13 δεύτερο εδάφιο του παραρτήματος X,
   τη συνθήκη προσχώρησης των δέκα νέων κρατών μελών, και ιδίως το άρθρο 33 παράγραφος 4,
   Εκτιμώντας τα ακόλουθα:

               (1)

               Με τον κανονισμό (ΕΚ, Ευρατόμ) αριθ. 257/2005 του Συμβουλίου (2) καθορίστηκαν, σε εφαρμογή του άρθρου 13 πρώτο εδάφιο του παραρτήματος X του κανονισμού υπηρεσιακής κατάστασης, οι διορθωτικοί συντελεστές που εφαρμόζονται από την 1η Ιουλίου 2004 στις αποδοχές που καταβάλλονται, στο νόμισμα της χώρας υπηρεσίας, στους υπαλλήλους, έκτακτους υπαλλήλους και συμβασιούχους υπαλλήλους των Ευρωπαϊκών Κοινοτήτων που υπηρετούν στις τρίτες χώρες καθώς και στις αποδοχές ενός τμήματος των υπαλλήλων που παραμένουν στη θέση τους στα δέκα νέα κράτη μέλη για μέγιστη περίοδο δεκαπέντε μηνών μετά την προσχώρηση.

               (2)

               Πρέπει να αναπροσαρμοστούν, σύμφωνα με το άρθρο 13 δεύτερο εδάφιο του παραρτήματος X του κανονισμού υπηρεσιακής κατάστασης, από την 1η Αυγούστου 2004, την 1η Σεπτεμβρίου 2004, την 1η Οκτωβρίου 2004, την 1η Νοεμβρίου 2004, την 1η Δεκεμβρίου 2004 και την 1η Ιανουαρίου 2005, ορισμένοι από αυτούς τους διορθωτικούς συντελεστές, δεδομένου ότι, σύμφωνα με τα στατιστικά δεδομένα που ευρίσκονται στη διάθεση της Επιτροπής, η διακύμανση του κόστους ζωής, υπολογιζόμενη με τον διορθωτικό συντελεστή και την αντίστοιχη τιμή συναλλάγματος, απεδείχθη, για ορισμένες τρίτες χώρες, μεγαλύτερη από 5 % από τον τελευταίο προσδιορισμό τους ή την τελευταία αναπροσαρμογή τους,

         ΑΠΟΦΑΣΙΖΕΙ:
   Άρθρο μόνο
   Με έναρξη ισχύος από την 1η Αυγούστου 2004, την 1η Σεπτεμβρίου 2004, την 1η Οκτωβρίου 2004, την 1η Νοεμβρίου 2004, την 1η Δεκεμβρίου 2004 και την 1η Ιανουαρίου 2005, οι διορθωτικοί συντελεστές που εφαρμόζονται στις αποδοχές των υπαλλήλων, έκτακτων υπαλλήλων και συμβασιούχων υπαλλήλων των Ευρωπαϊκών Κοινοτήτων που υπηρετούν στις τρίτες χώρες καθώς και στις αποδοχές ενός τμήματος των υπαλλήλων που παραμένουν στη θέση τους στα δέκα νέα κράτη μέλη για μέγιστη περίοδο δεκαπέντε μηνών μετά από την προσχώρηση, οι οποίες καταβάλλονται στο νόμισμα της χώρας υπηρεσίας, αναπροσαρμόζονται όπως ορίζει το παράρτημα.
   Οι τιμές συναλλάγματος που χρησιμοποιούνται για τον υπολογισμό αυτών των αποδοχών καθορίζονται σύμφωνα με τους κανόνες εφαρμογής του δημοσιονομικού κανονισμού και αντιστοιχούν στην ημερομηνία που αναφέρεται στο πρώτο εδάφιο.

      Βρυξέλλες, 18 Ιουλίου 2005.

            Για την Επιτροπή

         Benita FERRERO-WALDNER

            Μέλος της Επιτροπής

      (1)  ΕΕ L 56 της 4.3.1968, σ. 1· κανονισμός όπως τροποποιήθηκε τελευταία από τον κανονισμό (ΕΚ, Ευρατόμ) αριθ. 31/2005 (ΕΕ L 8 της 12.1.2005, σ. 1).

      (2)  ΕΕ L 46 της 17.2.2005, σ. 1.

      ΠΑΡΑΡΤΗΜΑ

                  Τόποι υπηρεσίας

                  Διορθωτικοί συντελεστές Αύγουστος 2004

                  Ουδέν

                  Τόποι υπηρεσίας

                  Διορθωτικοί συντελεστές Σεπτέμβριος 2004

                  Ερυθραία

                  45,5

                  Ζιμπάμπουε

                  55,0

                  Τόποι υπηρεσίας

                  Διορθωτικοί συντελεστές Οκτώβριος 2004

                  Κάμπια

                  39,4

                  Μαδαγασκάρη

                  61,0

                  Ζιμπάμπουε

                  57,0

                  Τόποι υπηρεσίας

                  Διορθωτικοί συντελεστές Νοέμβριος 2004

                  Μαυριτανία

                  59,0

                  Σιέρα Λεόνε

                  68,7

                  Τόποι υπηρεσίας

                  Διορθωτικοί συντελεστές Δεκέμβριος 2004

                  Αλγερία

                  79,9

                  Κόστα Ρίκα

                  64,0

                  Τόποι υπηρεσίας

                  Διορθωτικοί συντελεστές Ιανουάριος 2005

                  Μποτσουάνα

                  72,0

                  Καμπότζη

                  61,6

                  Τζιμπουτί

                  89,5

                  Ερυθραία

                  47,0

                  Κάμπια

                  41,2

                  Γεωργία

                  91,3

                  Γκάνα

                  64,9

                  Γουατεμάλα

                  68,9

                  Γουϊνέα

                  58,1

                  Τζαμάικα

                  78,6

                  Καζακστάν

                  100,8

                  Λάος

                  66,4

                  Λίβανος

                  94,1

                  Μαδαγασκάρη

                  65,3

                  Μαλλί

                  95,4

                  Μαυρίκιος

                  69,6

                  Μαυριτανία

                  60,8

                  Νιγηρία

                  69,3

                  Ρωσία

                  104,4

                  Τανζανία

                  58,4

                  Τσαντ

                  122,4

                  Ουκρανία

                  91,3

                  Βενεζουέλα

                  63,3

                  Ζιμπάμπουε

                  56,4


title: (2014/185/ΕΕ): Απόφαση του Συμβουλίου, της 11ης Φεβρουαρίου 2014 , για την υπογραφή, εξ ονόματος της Ένωσης, της ρύθμισης μεταξύ της Ευρωπαϊκής Ένωσης και της Ελβετικής Συνομοσπονδίας σχετικά με τις λεπτομέρειες της συμμετοχής της στην Ευρωπαϊκή Υπηρεσία Υποστήριξης για το Άσυλο

text:
               5.4.2014

               EL

               Επίσημη Εφημερίδα της Ευρωπαϊκής Ένωσης

               L 102/1

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 11ης Φεβρουαρίου 2014
   για την υπογραφή, εξ ονόματος της Ένωσης, της ρύθμισης μεταξύ της Ευρωπαϊκής Ένωσης και της Ελβετικής Συνομοσπονδίας σχετικά με τις λεπτομέρειες της συμμετοχής της στην Ευρωπαϊκή Υπηρεσία Υποστήριξης για το Άσυλο

      (2014/185/ΕΕ)

   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 74 και το άρθρο 78 παράγραφοι 1 και 2, σε συνδυασμό με το άρθρο 218 παράγραφος 5,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Ο κανονισμός (ΕΕ) αριθ. 439/2010 του Ευρωπαϊκού Κοινοβουλίου και του Συμβουλίου (1) προβλέπει ότι η Ευρωπαϊκή Υπηρεσία Υποστήριξης για το Άσυλο είναι ανοικτή στη συμμετοχή της Ισλανδίας, του Λιχτενστάιν, της Νορβηγίας και της Ελβετίας υπό την ιδιότητα παρατηρητή. Εξάλλου, ο εν λόγω κανονισμός προβλέπει ότι διευθετήσεις εκπονούνται για να καθορισθούν ιδίως η φύση, η έκταση και οι λεπτομέρειες συμμετοχής των χωρών αυτών στις εργασίες της Ευρωπαϊκής Υπηρεσίας Υποστήριξης για το Άσυλο.

               (2)

               Στις 27 Ιανουαρίου 2012, το Συμβούλιο εξουσιοδότησε την Επιτροπή να αρχίσει διαπραγματεύσεις για τη σύναψη ρύθμισης μεταξύ της Ευρωπαϊκής Ένωσης και της Ελβετικής Συνομοσπονδίας σχετικά με τις λεπτομέρειες της συμμετοχής της στην Ευρωπαϊκή Υπηρεσία Υποστήριξης για το Άσυλο («η ρύθμιση»). Οι διαπραγματεύσεις περατώθηκαν με επιτυχία και η συμφωνία μονογραφήθηκε στις 28 Ιουνίου 2013.

               (3)

               Η ρύθμιση θα πρέπει να υπογραφεί.

               (4)

               Όπως προσδιορίζεται στην αιτιολογική σκέψη 21 του κανονισμού (ΕΕ) αριθ. 439/2010, το Ηνωμένο Βασίλειο και η Ιρλανδία συμμετέχουν και δεσμεύονται από τον εν λόγω κανονισμό. Επομένως, θα πρέπει να θέσουν σε ισχύ το άρθρο 49 παράγραφος 1 του κανονισμού (ΕΕ) αριθ. 439/2010 συμμετέχοντας στην παρούσα απόφαση. Το Ηνωμένο Βασίλειο και η Ιρλανδία συμμετέχουν συνεπώς στην παρούσα απόφαση.

               (5)

               Όπως προσδιορίζεται στην αιτιολογική σκέψη 22 του κανονισμού (ΕΕ) αριθ. 439/2010, η Δανία δεν συμμετέχει και δεν δεσμεύεται από τον εν λόγω κανονισμό. Η Δανία δεν συμμετέχει, συνεπώς, στην παρούσα απόφαση.

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εγκρίνεται, με την επιφύλαξη της σύναψής της, η υπογραφή, εξ ονόματος της Ένωσης, της ρύθμισης μεταξύ της Ευρωπαϊκής Ένωσης και της Ελβετικής Συνομοσπονδίας σχετικά με τις λεπτομέρειες συμμετοχής της στην Ευρωπαϊκή Υπηρεσία Υποστήριξης για το Άσυλο (2).
   Άρθρο 2
   Ο πρόεδρος του Συμβουλίου εξουσιοδοτείται να ορίσει το πρόσωπο ή τα πρόσωπα που είναι αρμόδια να υπογράψουν τη ρύθμιση εξ ονόματος της Ένωσης.
   Άρθρο 3
   Η παρούσα απόφαση αρχίζει να ισχύει την ημερομηνία της έκδοσής της.

      Βρυξέλλες, 11 Φεβρουαρίου 2014.

            Για το Συμβούλιο

            O Πρόεδρος

         Ε. ΒΕΝΙΖΕΛΟΣ

      (1)  Κανονισμός (ΕΕ) αριθ. 439/2010 του Ευρωπαϊκού Κοινοβουλίου και του Συμβουλίου, της 19ης Μαΐου 2010, για την ίδρυση Ευρωπαϊκής Υπηρεσίας Υποστήριξης για το Άσυλο (ΕΕ L 132 της 29.5.2010, σ. 11).

      (2)  Το κείμενο της προς υπογραφή ρύθμισης επισυνάπτεται στην παρούσα απόφαση.


title: Απόφαση 2005/428/ΚΕΠΠΑ του Συμβουλίου, της 6ης Ιουνίου 2005, για την εφαρμογή του άρθρου 2, παράγραφος 3, του κανονισμού (ΕΚ) αριθ. 2580/2001 για τη λήψη ειδικών περιοριστικών μέτρων κατά ορισμένων προσώπων και οντοτήτων με σκοπό την καταπολέμηση της τρομοκρατίας, και για την κατάργηση της απόφασης 2005/221/ΚΕΠΠΑ

text:
               8.6.2005

               EL

               Επίσημη Εφημερίδα της Ευρωπαϊκής Ένωσης

               L 144/59

      ΑΠΌΦΑΣΗ 2005/428/ΚΕΠΠΑ ΤΟΥ ΣΥΜΒΟΥΛΊΟΥ

   της 6ης Ιουνίου 2005
   για την εφαρμογή του άρθρου 2, παράγραφος 3, του κανονισμού (ΕΚ) αριθ. 2580/2001 για τη λήψη ειδικών περιοριστικών μέτρων κατά ορισμένων προσώπων και οντοτήτων με σκοπό την καταπολέμηση της τρομοκρατίας, και για την κατάργηση της απόφασης 2005/221/ΚΕΠΠΑ
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ
   Έχοντας υπόψη:
   τον κανονισμό (ΕΚ) αριθ. 2580/2001 του Συμβουλίου της 27ης Δεκεμβρίου 2001 για τη λήψη ειδικών περιοριστικών μέτρων κατά ορισμένων προσώπων και οντοτήτων με σκοπό την καταπολέμηση της τρομοκρατίας (1), και ιδίως το άρθρο 2 παράγραφος 3,
   Εκτιμώντας τα ακόλουθα:

               (1)

               Στις 14 Μαρτίου 2005, το Συμβούλιο εξέδωσε την απόφαση 2005/221/ΚΕΠΠΑ για την εφαρμογή του άρθρου 2 παράγραφος 3 του κανονισμού (ΕΚ) αριθ. 2580/2001 για τη λήψη ειδικών περιοριστικών μέτρων κατά ορισμένων προσώπων και οντοτήτων με σκοπό την καταπολέμηση της τρομοκρατίας και για την κατάργηση της απόφασης 2004/306/ΕΚ (2).

               (2)

               Μετά την απόφαση της 2ας Μαΐου 2005, που έλαβε η επιτροπή κυρώσεων του Συμβουλίου Ασφαλείας των Ηνωμένων Εθνών με το Ψήφισμα 1267 (1999) αποφασίστηκε να εγκριθεί ένας ενημερωμένος κατάλογος ατόμων, ομάδων και οντοτήτων επί των οποίων εφαρμόζεται ο κανονισμός ΕΚ αριθ. 2580/2001,

         ΑΠΟΦΑΣΙΖΕΙ:
   Άρθρο 1
   Ο κατάλογος που προβλέπεται στο άρθρο 2 παράγραφος 3 του κανονισμού (ΕΚ) αριθ. 2580/2001 έχει ως εξής:

               1.

               ΠΡΟΣΩΠΑ

                           1.

                           ABOU, Rabah Naami (γνωστός και ως Naami Hamza, Mihoubi Faycal, Fellah Ahmed ή Dafri Rèmi Lahdi), γενν. 1.2.1966 στο Αλγέρι της Αλγερίας (Μέλος της al-Takfir και al-Hijra)

                           2.

                           ABOUD, Maisi (γνωστός και ως Abderrahmane ο Ελβετός), γενν. 17.10.1964 στο Αλγέρι της Αλγερίας (Μέλος της al-Takfir και al-Hijra)

                           3.

                           AL-MUGHASSIL, Ahmad Ibrahim (γνωστός και ως ABU OMRAN ή ως AL-MUGHASSIL, Ahmed Ibrahim), γενν. 26.6.1967 στο Qatif-Bab al Shamal της Σαουδικής Αραβίας, υπήκοος Σαουδικής Αραβίας

                           4.

                           AL-NASSER, Abdelkarim Hussein Mohamed, γεννηθείς στο Al Ihsa της Σαουδικής Αραβίας, υπήκοος Σαουδικής Αραβίας

                           5.

                           AL YACOUB, Ibrahim Salih Mohammed, γενν. 16.10.1966 στο Tarut της Σαουδικής Αραβίας, υπήκοος Σαουδικής Αραβίας

                           6.

                           ARIOUA, Azzedine, γενν. 20.11.1960 στην Κωνσταντίνη της Αλγερίας (Μέλος της al-Takfir και al-Hijra)

                           7.

                           ARIOUA, Kamel (γνωστός και ως Lamine Kamel), γενν. 18.8.1969 στην Κωνσταντίνη της Αλγερίας (Μέλος της al-Takfir και al-Hijra)

                           8.

                           ASLI, (γνωστός και ως Dahmane Mohamed), γενν. 13.5.1975 στο Ain Taya της Αλγερίας (Μέλος της al-Takfir και al-Hijra)

                           9.

                           ASLI, Rabah, γενν. 13.5.1975 στο Ain Taya της Αλγερίας (Μέλος της al-Takfir και al-Hijra)

                           10.

                           ATWA, Ali (γνωστός και ως BOUSLIM, Ammar Mansour ή ως SALIM, Hassan Rostom), Λίβανος, γεννηθείς το 1960 στο Λίβανο, υπήκοος Λιβάνου

                           11.

                           DARIB, Noureddine (γνωστός και ως Carreto ή ως Zitoun Mourad), γενν. 1.2.1972 στην Αλγερία (Μέλος της al-Takfir και al-Hijra)

                           12.

                           DJABALI, Abderrahmane (γνωστός και ως Touil), γενν. 1.6.1970 στην Αλγερία (Μέλος της al-Takfir και al-Hijra)

                           13.

                           EL-HOORIE, Ali Saed Bin Ali (γνωστός και ως AL-HOURI, Ali Saed Bin Ali ή ως EL-HOURI, Ali Saed Bin Ali) γενν. 10.7.1965 ή 11.7.1965 στο El Dibabiya της Σαουδικής Αραβίας, υπήκοος Σαουδικής Αραβίας

                           14.

                           FAHAS, Sofiane Yacine, γενν. 10.9.1971 στο Αλγέρι της Αλγερίας (Μέλος της al-Takfir και al-Hijra)

                           15.

                           IZZ-AL-DIN, Hasan (γνωστός και ως GARBAYA, Ahmed ή ως SA-ID ή ως SALWWAN, Samir), Λίβανος, γεννηθείς το 1963 στο Λίβανο, υπήκοος Λιβάνου

                           16.

                           LASSASSI, Saber (γνωστός και ως Mimiche), γενν. 30.11.1970 στην Κωνσταντίνη της Αλγερίας (Μέλος της al-Takfir και al-Hijra)

                           17.

                           MOHAMMED, Khalid Shaikh (γνωστός και ως ALI, Salem ή ως BIN KHALID, Fahd Bin Abdallah ή ως HENIN, Ashraf Refaat Nabith ή ως WADOOD, Khalid Abdul), γενν. 14.4.1965 ή 1.3.1964 στο Πακιστάν, αριθ. διαβατηρίου 488555

                           18.

                           MOKTARI, Fateh (γνωστός και ως Ferdi Omar), γενν. 26.12.1974 στο Hussein Dey της Αλγερίας (Μέλος της al-Takfir και al-Hijra)

                           19.

                           MUGHNIYAH, Imad Fa’iz (γνωστός και ως MUGHNIYAH, Imad Fayiz), Ανώτερος Αξιωματικός Πληροφοριών της ΧΕΖΜΠΟΛΑΧ, γενν. 7.12.1962 στο Tayr Dibba του Λιβάνου, αριθ. διαβατηρίου 432298 (Λιβάνου)

                           20.

                           NOUARA, Farid, γενν. 25.11.1973 στο Αλγέρι της Αλγερίας (Μέλος της al-Takfir και al-Hijra)

                           21.

                           RESSOUS, Hoari (γνωστός και ως Hallasa Farid), γενν. 11.9.1968 στο Αλγέρι της Αλγερίας (Μέλος της al-Takfir και al-Hijra)

                           22.

                           SEDKAOUI, Noureddine (γνωστός και ως Nounou), γενν. 23.6.1963 στο Αλγέρι της Αλγερίας (Μέλος της al-Takfir και al-Hijra)

                           23.

                           SELMANI, Abdelghani (γνωστός και ως Gano), γενν. 14.6.1974 στο Αλγέρι της Αλγερίας (Μέλος της al-Takfir και al-Hijra)

                           24.

                           SENOUCI, Sofiane, γενν. 15.4.1971 στο Hussein Dey της Αλγερίας (Μέλος της al-Takfir και al-Hijra)

                           25.

                           SISON, Jose Maria (γνωστός και ως Armando Liwanag, ή και ως Joma, επικεφαλής του NPA), γενν. 8.2.1939 στο Cabugao των Φιλιππίνων

                           26.

                           TINGUALI, Mohammed (γνωστός και ως Mouh di Kouba), γενν. 21.4.1964 στη Blida της Αλγερίας (Μέλος της al-Takfir και al-Hijra)

               2.

               ΟΜΑΔΕΣ ΚΑΙ ΟΝΤΟΤΗΤΕΣ

                           1.

                           Οργάνωση Abu Nidal (ANO), (γνωστή και ως Επαναστατικό Συμβούλιο Fatah, Αραβικές Επαναστατικές Ταξιαρχίες, Μαύρος Σεπτέμβρης, και Επαναστατική Οργάνωση Σοσιαλιστών Μουσουλμάνων)

                           2.

                           Ταξιαρχία Μαρτύρων του Al-Aqsa

                           3.

                           Al-Aqsa eV

                           4.

                           Al-Takfir και al-Hijra

                           5.

                           Aum Shinrikyo (γνωστή και ως AUM, ή ως Aum Υπέρτατη Αλήθεια, ή ως Aleph)

                           6.

                           Babbar Khalsa

                           7.

                           Gama'a al-Islamiyya (Ισλαμική Ομάδα), (γνωστή και ως Al-Gama'a al-Islamiyya, IG)

                           8.

                           Μέγα Ισλαμικό Μέτωπο των Πολεμιστών της Ανατολής (Great Islamic Eastern Warriors Front) (IBDA-C)

                           9.

                           Χαμάς (συμπεριλαμβανομένης της οργάνωσης Hamas-Izz al-Din al-Qassem)

                           10.

                           Ίδρυμα Αρωγής και Ανάπτυξης Αγίων Τόπων (Holy Land Foundation for Relief and Development)

                           11.

                           Διεθνής Ομοσπονδία Νεολαίας Σιχ [International Sikh Youth Federation (ISYF)]

                           12.

                           Kahane Chai (Kach)

                           13.

                           Εργατικό Κόμμα του Κουρδιστάν (PKK) (γνωστό και ως KADEK ή ως KONGRA-GEL)

                           14.

                           Οργάνωση Mujahedin-e Khalq (MEK ή MKO) [εκτός από το «Εθνικό Αντιστασιακό Συμβούλιο του Ιράν» («National Council of Resistance of Iran» — NCRI)] (γνωστή και ως Εθνικός Απελευθερωτικός Στρατός του Ιράν (NLA, η μαχόμενη πτέρυγα της MEK), Μουτζαχεντίν του Λαού του Ιράν (PMOI), Εταιρία Μουσουλμάνων Ιρανών Σπουδαστών)

                           15.

                           Εθνικός Απελευθερωτικός Στρατός (Ejército de Liberación Nacional)

                           16.

                           Νέος Λαϊκός Στρατός (NPA), Φιλιππίνες, συνδεδεμένος με τον Sison José María C (γνωστόν και ως Armando Liwanag, ή και ως Joma, επικεφαλής του NPA)

                           17.

                           Παλαιστινιακό Απελευθερωτικό Μέτωπο (Palestine Liberation Front, PLF)

                           18.

                           Παλαιστινιακή Ισλαμική Τζιχάντ (Palestinian Islamic Jihad — PIJ)

                           19.

                           Λαϊκό Μέτωπο για την Απελευθέρωση της Παλαιστίνης (Popular Front for the Liberation of Palestine — PFLP)

                           20.

                           Λαϊκό Μέτωπο για την Απελευθέρωση της Παλαιστίνης — Γενική Διοίκηση [Popular Front for the Liberation of Palestine-General Command (γνωστό ως PFLP-General Command, PFLP-GC)]

                           21.

                           Επαναστατικές Ένοπλες Δυνάμεις της Κολομβίας (Fuerzas armadas revolucionarias de Colombia, FARC)

                           22.

                           Επαναστατικός Λαϊκός Απελευθερωτικός Στρατός/Μέτωπο (DHKP/C), [γνωστός ως Devrimci Sol (Επαναστατική Αριστερά), Dev Sol)]

                           23.

                           Φωτεινό Μονοπάτι (Sendero Luminoso — SL)

                           24.

                           Ίδρυμα Al Aqsa (γνωστό και ως Stichting Al Aqsa Nederland, ή απλώς Al Aqsa Nederland)

                           25.

                           Ενωμένες Δυνάμεις/Ομάδα Αυτοάμυνας Κολομβίας (Autodefensas Unidas de Colombia — AUC)

         Άρθρο 2
   Η απόφαση αριθ. 2005/221/ΚΕΠΠΑ καταργείται.
   Άρθρο 3
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
   Η παρούσα απόφαση αρχίζει να παράγει αποτελέσματα την ημέρα της δημοσίευσής της.

      Λουξεμβούργο, 6 Ιουνίου 2005.

            Για το Συμβούλιο

            Ο Πρόεδρος

         J. KRECKÉ

      (1)  ΕΕ L 344 της 28.12.2001, σ. 70· κανονισμός όπως τροποποιήθηκε από τον κανονισμό (ΕΚ) αριθ. 745/2003 της Επιτροπής (ΕΕ L 106 της 29.4.2003, σ. 22).

      (2)  ΕΕ L 69 της 16.3.2005, σ. 64.


title: 2010/295/ΚΕΠΠΑ: Απόφαση EU BAM RAFAH/1/2010 της Επιτροπής Πολιτικής και Ασφάλειας, της 21ης Μαΐου 2010 , για την παράταση της εντολής του αρχηγού αποστολής συνοριακής συνδρομής της Ευρωπαϊκής Ένωσης για το σημείο διέλευσης της Ράφα (EU BAM RAFAH)

text:
               22.5.2010

               EL

               Επίσημη Εφημερίδα της Ευρωπαϊκής Ένωσης

               L 126/25

         ΑΠΌΦΑΣΗ EU BAM RAFAH/1/2010 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ
   της 21ης Μαΐου 2010
   για την παράταση της εντολής του αρχηγού αποστολής συνοριακής συνδρομής της Ευρωπαϊκής Ένωσης για το σημείο διέλευσης της Ράφα (EU BAM RAFAH)
   (2010/295/ΚΕΠΠΑ)
   H ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   Έχοντας υπόψη:
   τη Συνθήκη για την Ευρωπαϊκή Ένωση, και ιδίως το άρθρο 38, τρίτο εδάφιο,
   την κοινή δράση 2005/889/ΚΕΠΠΑ του Συμβουλίου, της 12ης Δεκεμβρίου 2005, σχετικά με την ίδρυση αποστολής συνοριακής συνδρομής της Ευρωπαϊκής Ένωσης για το σημείο διέλευσης της Ράφα, (EU BAM RAFAH) (1), και ιδίως το άρθρο 10, παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 10 παράγραφος 2 της κοινής δράσης 2005/889/ΚΕΠΠΑ, το Συμβούλιο εξουσιοδότησε την Επιτροπή Πολιτικής και Ασφάλειας (ΕΠΑ), σύμφωνα με το άρθρο 38 της Συνθήκης, να λαμβάνει τις σχετικές αποφάσεις, για τους σκοπούς του πολιτικού ελέγχου και της στρατηγική διεύθυνσης της αποστολής EU BAM RAFAH, και, μεταξύ άλλων, να λαμβάνει την απόφαση για τον διορισμό του αρχηγού αποστολής.

               (2)

               Στις 11 Νοεμβρίου 2008, κατόπιν πρότασης του γενικού γραμματέα/ ύπατου εκπροσώπου, η ΕΠΑ διόρισε, με την απόφασή της 2008/863/ΚΕΠΠΑ (2), τον κ. Alain FAUGERAS ως αρχηγό αποστολής EU BAM Rafah.

               (3)

               Στις 20 Μαΐου 2010, η ύπατος εκπρόσωπος της Ένωσης για θέματα εξωτερικής πολιτικής και πολιτικής ασφαλείας πρότεινε στην ΕΠΑ να παρατείνει την εντολή του κ. Alain FAUGERAS ως αρχηγού αποστολής EU BAM RAFAH μέχρι τις 24 Μαΐου 2011,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η εντολή του κ. Alain FAUGERAS ως αρχηγού αποστολής συνοριακής συνδρομής της Ευρωπαϊκής Ένωσης για το σημείο διέλευσης της Ράφα (EU BAM RAFAH) παρατείνεται από τις 25 Νοεμβρίου 2009 έως τις 24 Μαΐου 2011.
   Άρθρο 2
   Η παρούσα απόφαση αρχίζει να ισχύει από την ημερομηνία της έκδοσής της.

      Βρυξέλλες, 21 Μαΐου 2010.

            Για την Επιτροπή Πολιτικής και Ασφάλειας

            Ο Πρόεδρος

         C. FERNÁNDEZ-ARIAS

      (1)  ΕΕ L 327, 14.12.2005, σ. 28.

      (2)  ΕΕ L 306, 15.11.2008, σ. 99.


title: 2007/602/ΕΚ: Απόφαση της Επιτροπής, της 5ης Σεπτεμβρίου 2007 , για τη σύσταση της ομάδας διαλόγου των ενδιαφερομένων μερών στους τομείς της δημόσιας υγείας και της προστασίας των καταναλωτών

text:
               6.9.2007

               EL

               Επίσημη Εφημερίδα της Ευρωπαϊκής Ένωσης

               L 234/13

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 5ης Σεπτεμβρίου 2007
   για τη σύσταση της ομάδας διαλόγου των ενδιαφερομένων μερών στους τομείς της δημόσιας υγείας και της προστασίας των καταναλωτών
   (2007/602/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη τη συνθήκη για την ίδρυση της Ευρωπαϊκής Κοινότητας,
   Εκτιμώντας τα ακόλουθα:

               (1)

               Το άρθρο 153 της συνθήκης αναθέτει στην Ευρωπαϊκή Κοινότητα το καθήκον της εξασφάλισης υψηλού επιπέδου προστασίας των καταναλωτών με παράλληλη προώθηση του δικαιώματός τους για ενημέρωση και μεταξύ τους οργάνωση για την υπεράσπιση των συμφερόντων τους. Επιπλέον, οι απαιτήσεις προστασίας των καταναλωτών λαμβάνονται υπόψη κατά τον καθορισμό και την εφαρμογή άλλων κοινοτικών πολιτικών και δραστηριοτήτων.

               (2)

               Σύμφωνα με το πρωτόκολλο (αριθ. 30) σχετικά με την εφαρμογή των αρχών της επικουρικότητας και της αναλογικότητας (1997) (1), η Επιτροπή πρέπει να προβαίνει σε ευρείες διαβουλεύσεις πριν προτείνει νομοθεσία.

               (3)

               Στο πλαίσιο της Λευκής Βίβλου για την ευρωπαϊκή διακυβέρνηση (2), η Επιτροπή δεσμεύτηκε να συμβάλει στην ενίσχυση της διαβούλευσης και του διαλόγου στην Κοινότητα.

               (4)

               Στο πλαίσιο της ανακοίνωσης της Επιτροπής με τίτλο: «Παρακολούθηση της εφαρμογής της Πράσινης Βίβλου “Ευρωπαϊκή πρωτοβουλία για τη διαφάνεια”» (3) κοινοποιήθηκε η πρόθεση για περαιτέρω αναβάθμιση του γενικού επιπέδου ποιότητας των διαβουλεύσεων της Επιτροπής.

               (5)

               Προκειμένου η Επιτροπή να λάβει συμβουλές για τη βελτίωση της διαδικασίας διαβουλεύσεων των ενδιαφερόμενων μερών στους τομείς της δημόσιας υγείας και της προστασίας των καταναλωτών, ενδέχεται να πρέπει να προσφύγει στη συνδρομή εμπειρογνωμόνων στο πλαίσιο ενός συμβουλευτικού φορέα.

               (6)

               Συνεπώς, κρίνεται σκόπιμο να συσταθεί ομάδα διαλόγου των ενδιαφερομένων μερών στους τομείς της δημόσιας υγείας και της προστασίας των καταναλωτών και να καθοριστούν τα καθήκοντα και η δομή της.

               (7)

               Η ομάδα διαλόγου των ενδιαφερομένων μερών πρέπει να παρέχει συμβουλές στην Επιτροπή για τις βέλτιστες πρακτικές κατά τη διαδικασία διαβούλευσης, καθώς και να την στηρίζει ώστε να προσαρμόζει η Επιτροπή καλύτερα τις διαδικασίες της για τη συμμετοχή των ενδιαφερόμενων μερών στις ανάγκες τους, στους τομείς της δημόσιας υγείας και της προστασίας των καταναλωτών.

               (8)

               H σύνθεση της ομάδας διαλόγου των ενδιαφερομένων μερών πρέπει να συνεπάγεται ισόρροπη εκπροσώπηση των ενδιαφερομένων μερών, από τη βιομηχανία (ομοσπονδίες και συγκεκριμένες επιχειρήσεις) καθώς και τις μη κυβερνητικές οργανώσεις που ενδιαφέρονται για τους διάφορους τομείς πολιτικής οι οποίοι καλύπτονται από τη Γενική Διεύθυνση Υγείας και Προστασίας των Καταναλωτών.

               (9)

               Τα μέλη της ομάδας διαλόγου των ενδιαφερομένων μερών διορίζονται κατά τρόπο ώστε να εξασφαλίζονται τα υψηλότερα πρότυπα επάρκειας, ένα ευρύ φάσμα σχετικής εμπειρογνωμοσύνης και, σε συμφωνία με τα εν λόγω κριτήρια, η ευρύτερη δυνατή γεωγραφική κατανομή εντός της Κοινότητας, καθώς και η ίση εκπροσώπηση των φύλων.

               (10)

               Οι κανόνες για την αποκάλυψη πληροφοριών από μέλη της ομάδας διαλόγου των ενδιαφερομένων μερών πρέπει να προβλέπονται στο πλαίσιο της παρούσας απόφασης. Οι εν λόγω κανόνες πρέπει να εφαρμόζονται με την επιφύλαξη των κανόνων της Επιτροπής σχετικά με την ασφάλεια, όπως ορίζονται στο παράρτημα της απόφασης 2001/844/ΕΚ, ΕΚΑΧ, Ευρατόμ της Επιτροπής, της 29ης Νοεμβρίου 2001, για την τροποποίηση του εσωτερικού κανονισμού της (4).

               (11)

               Η επεξεργασία δεδομένων προσωπικού χαρακτήρα που αφορούν τα μέλη της ομάδας διαλόγου των ενδιαφερομένων μερών πρέπει να γίνεται σύμφωνα με τις διατάξεις του κανονισμού (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (5),

         ΑΠΟΦΑΣΙΖΕΙ:
   Άρθρο 1
   Η ομάδα διαλόγου των ενδιαφερομένων μερών
   Συστήνεται ομάδα διαλόγου των ενδιαφερομένων μερών, εφεξής «η ομάδα», με έναρξη ισχύος από τις 10 Οκτωβρίου 2007.
   Άρθρο 2
   Καθήκοντα
   1.   Η Επιτροπή δύναται να συμβουλεύεται την ομάδα για οποιοδήποτε θέμα που αφορά τη γενική αναβάθμιση της διαδικασίας διαβούλευσης των ενδιαφερόμενων μερών στους τομείς της δημόσιας υγείας και της προστασίας των καταναλωτών.
   2.   Τα καθήκοντα της ομάδας είναι τα ακόλουθα:

               α)

               να εξετάζει το θέμα της εκπροσώπησης των ενδιαφερόμενων μερών·

               β)

               να μελετά το θέμα της ασυμμετρίας των ενδιαφερόμενων μερών και να παρέχει συμβουλές στην Επιτροπή για τις πιθανές μεθόδους διαβούλευσης που σέβονται το πλαίσιο των ενδιαφερόμενων μερών και προσαρμόζονται σε αυτό·

               γ)

               να επεξεργάζεται τα κριτήρια για διαβουλεύσεις οι οποίες απαιτούν πιο ευέλικτο και μεγαλύτερο χρονοδιάγραμμα (περισσότερες από οκτώ εβδομάδες)·

               δ)

               να εξετάζει το ρόλο των εθνικών πλατφορμών από την άποψη της αύξησης των δυνατοτήτων των μη κυβερνητικών οργανώσεων από τα κράτη μέλη που προσχώρησαν στην Κοινότητα το 2004 και το 2007 και να διερευνά το ρόλο των κρατών μελών με δραστηριοποίηση σε τοπικό επίπεδο.

         3.   Ο πρόεδρος της ομάδας μπορεί να συμβουλεύει την Επιτροπή να ζητεί τη γνώμη της ομάδας για ένα συγκεκριμένο ζήτημα.
   Άρθρο 3
   Σύνθεση — Διορισμός
   1.   Τα μέλη της ομάδας, εφεξής «τα μέλη», διορίζονται από την Επιτροπή και είναι ειδικοί με αρμοδιότητα στους τομείς που αναφέρονται στο άρθρο 2 παράγραφος 2, οι οποίοι ανταποκρίθηκαν στην πρόσκληση εκδήλωσης ενδιαφέροντος.
   2.   Η ομάδα απαρτίζεται από μέγιστο αριθμό 20 μελών.
   3.   Τα μέλη διορίζονται σε προσωπική βάση και παρέχουν συμβουλές κατ’ αμερόληπτο τρόπο στην Επιτροπή.
   4.   Η θητεία των μελών είναι τετραετής και μη ανανεώσιμη. Ωστόσο, σε ότι αφορά τον πρώτο διορισμό των μελών, το ήμισυ των μελών διορίζεται για διετή μη ανανεώσιμη θητεία. Παραμένουν εν ενεργεία έως ότου αντικατασταθούν ή λήξει η θητεία τους.
   5.   Τα μέλη που δεν είναι πλέον σε θέση να συμβάλλουν αποτελεσματικά στις εργασίες της ομάδας, που έχουν υποβάλει την παραίτησή τους ή που δεν τηρούν τους όρους που προβλέπονται στην παράγραφο 3 του παρόντος άρθρου ή στο άρθρο 287 της συνθήκης μπορούν να αντικατασταθούν για την υπόλοιπη θητεία τους.
   6.   Τα μέλη που διορίζονται σε προσωπική βάση υπογράφουν κάθε χρόνο βεβαίωση ότι θα ενεργούν υπέρ του δημόσιου συμφέροντος, καθώς και δήλωση σχετικά με την απουσία ή ύπαρξη κάθε συμφέροντος που ενδέχεται να επηρεάζει την αμεροληψία τους.
   7.   Τα ονόματα των μελών που διορίζονται σε προσωπική βάση δημοσιεύονται στο διαδικτυακό τόπο της Γενικής Διεύθυνσης Υγείας και Προστασίας των Καταναλωτών. Τα ονόματα των μελών συγκεντρώνονται, υποβάλλονται σε επεξεργασία και δημοσιεύονται σύμφωνα με τις διατάξεις του κανονισμού (ΕΚ) αριθ. 45/2001.
   Άρθρο 4
   Λειτουργία
   1.   Η προεδρία της ομάδας ασκείται από την Επιτροπή.
   2.   Σε συμφωνία με την Επιτροπή, επιτρέπεται η σύσταση υποομάδων για την εξέταση ειδικών ζητημάτων με βάση την εντολή που τους δίνει η ομάδα. Οι ομάδες αυτές διαλύονται αμέσως μετά την ολοκλήρωση της αποστολής τους.
   3.   Ο πρόεδρος δύναται να απευθυνθεί σε εμπειρογνώμονες ή παρατηρητές στους οποίους έχει ανατεθεί ειδική αρμοδιότητα για θέμα της ημερήσιας διάταξης, προκειμένου να συμμετάσχουν στις εργασίες της ομάδας ή της υποομάδας εφόσον κρίνεται σκόπιμο ή/και αναγκαίο.
   4.   Οι πληροφορίες που προκύπτουν από τη συμμετοχή στις εργασίες της ομάδας ή της υποομάδας δεν μπορούν να δημοσιοποιηθούν εφόσον η Επιτροπή κρίνει ότι πρόκειται για εμπιστευτικά θέματα, με την επιφύλαξη του παραρτήματος της απόφασης 2001/844/ΕΚ, ΕΚΑΧ, Ευρατόμ.
   5.   Η ομάδα και οι υποομάδες της κατά κανόνα συνεδριάζουν στους χώρους της Επιτροπής και σύμφωνα με τις διαδικασίες και το χρονοδιάγραμμα που αυτή έχει ορίσει. Η Επιτροπή παρέχει γραμματειακές υπηρεσίες. Στις συνεδριάσεις δύνανται να συμμετέχουν υπάλληλοι της Επιτροπής για τους οποίους οι εργασίες της ομάδας ή των υποομάδων της παρουσιάζουν ενδιαφέρον.
   6.   Η ομάδα καταρτίζει τον εσωτερικό κανονισμό της με βάση τους πρότυπους κανόνες διαδικασίας της ομάδας εμπειρογνωμόνων τους οποίους έχει θεσπίσει η Επιτροπή (6).
   7.   Η Επιτροπή δύναται να δημοσιεύσει στον δικτυακό τόπο της Γενικής Διεύθυνσης Υγείας και Προστασίας των Καταναλωτών, στην αυθεντική γλώσσα του εκάστοτε εγγράφου, περιλήψεις, συμπεράσματα, ή μερικά συμπεράσματα ή έγγραφα εργασίας της ομάδας.
   Άρθρο 5
   Έξοδα συνεδριάσεων
   Η Επιτροπή επιστρέφει τα έξοδα ταξιδίου και, κατά περίπτωση, τα έξοδα διαμονής των μελών, εμπειρογνωμόνων και παρατηρητών που συνδέονται με δραστηριότητες της ομάδας με βάση τους κανόνες της Επιτροπής που ισχύουν σε θέματα αποζημίωσης εξωτερικών εμπειρογνωμόνων.
   Τα μέλη, οι εμπειρογνώμονες και οι παρατηρητές δεν αμείβονται για τις υπηρεσίες που παρέχουν.
   Τα έξοδα συνεδριάσεων επιστρέφονται εντός των ορίων του ετήσιου προϋπολογισμού που διατίθεται στην ομάδα από τις αρμόδιες υπηρεσίες της Επιτροπής.

      Βρυξέλλες, 5 Σεπτεμβρίου 2007.

            Για την Επιτροπή

         Μάρκος ΚΥΠΡΙΑΝΟΫ

            Μέλος της Επιτροπής

      (1)  ΕΕ C 321 E της 29.12.2006, σ. 308.

      (2)  COM(2001) 428 τελικό.

      (3)  COM(2007) 127 τελικό.

      (4)  ΕΕ L 317 της 3.12.2001, σ. 1. Απόφαση όπως τροποποιήθηκε τελευταία με την απόφαση 2006/548/ΕΚ (ΕΕ L 215 της 5.8.2006, σ. 38).

      (5)  ΕΕ L 8 της 12.1.2001, σ. 1.

      (6)  Παράρτημα III στο έγγραφο SEC(2005) 1004.


Avis juridique important

|

31977D0803

77/803/ΕΟΚ: Απόφαση του Συμβουλίου της 20ής Δεκεμβρίου 1977 περί της παρεμβάσεως του Ευρωπαϊκού Κοινωνικού Ταμείου υπέρ των διακινουμένων εργαζομένων

Επίσημη Εφημερίδα αριθ. L 337 της 27/12/1977 σ. 0012 - 0013

/* Δεν υπάρχει επίσημη ελληνική μετάφραση του εγγράφου αυτού           διότι δεν περιλαμβανόταν στην ελληνική Ειδική Έκδοση. Δεν           περιλαμβάνονταν στην ελληνική Ειδική Έκδοση:           - Πράξεις που δεν ίσχυαν πλέον την ημερομηνία προσχώρησης της           Ελλάδας (01/01/1981)           - Πράξεις που καταργήθηκαν αυτόματα κατά την προσχώρηση (π.χ.           ορισμένες συμφωνίες μεταξύ της Κοινότητας και της Ελλάδας)           - Πράξεις δεσμευτικές μόνο για τους αποδέκτες τους, που είναι           συνεπώς αυθεντικές μόνο στη γλώσσα στην οποία συντάχθηκαν           - Μη δεσμευτικές πράξεις           - Πράξεις που δεν θεωρήθηκαν αρκετά σημαντικές ώστε να           συμπεριληφθούν           - Ορισμένες πράξεις που ακυρώθηκαν κατά τη δημιουργία της Ειδικής           Έκδοσης */           /* oknogr81 */


title: 2011/706/ΚΕΠΠΑ: Απόφαση 2011/706/ΚΕΠΠΑ του Συμβουλίου, της 27ης Οκτωβρίου 2011 , που τροποποιεί την απόφαση 2010/638/ΚΕΠΠΑ για την επιβολή περιοριστικών μέτρων κατά της Δημοκρατίας της Γουινέας

text:
               28.10.2011

               EL

               Επίσημη Εφημερίδα της Ευρωπαϊκής Ένωσης

               L 281/28

         ΑΠΌΦΑΣΗ 2011/706/ΚΕΠΠΑ ΤΟΥ ΣΥΜΒΟΥΛΊΟΥ
   της 27ης Οκτωβρίου 2011
   που τροποποιεί την απόφαση 2010/638/ΚΕΠΠΑ για την επιβολή περιοριστικών μέτρων κατά της Δημοκρατίας της Γουινέας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο 29,
   Εκτιμώντας τα ακόλουθα:

               (1)

               Στις 25 Οκτωβρίου 2010, το Συμβούλιο εξέδωσε την απόφαση 2010/638/ΚΕΠΠΑ (1), για την παράταση των περιοριστικών μέτρων κατά της Δημοκρατίας της Γουινέας μέχρι τις 27 Οκτωβρίου 2011 και την κατάργηση της κοινής θέσης 2009/788/ΚΕΠΠΑ (2).

               (2)

               Στις 21 Μαρτίου 2011, το Συμβούλιο εξέδωσε την απόφαση 2011/169/ΚΕΠΠΑ (3), που τροποποίησε την απόφαση 2010/638/ΚΕΠΠΑ ενόψει της πολιτικής κατάστασης και της έκθεσης της διεθνούς εξεταστικής επιτροπής, η οποία εξουσιοδοτήθηκε να διαπιστώσει τα πραγματικά περιστατικά και τις συνθήκες υπό τις οποίες συνέβησαν τα γεγονότα της 28ης Σεπτεμβρίου 2009 στη Γουινέα.

               (3)

               Βάσει επανεξέτασης της απόφασης 2010/638/ΚΕΠΠΑ, τα εν λόγω περιοριστικά μέτρα θα πρέπει να παραταθούν μέχρι τις 27 Οκτωβρίου 2012.

               (4)

               Επιπλέον, απαιτείται τροποποίηση των μέτρων που προβλέπονται στην απόφαση 2010/638/ΚΕΠΠΑ σχετικά με τον στρατιωτικό εξοπλισμό και τον εξοπλισμό που μπορεί να χρησιμοποιηθεί για εσωτερική καταστολή.

               (5)

               Η απόφαση 2010/638/ΚΕΠΠΑ θα πρέπει να τροποποιηθεί αναλόγως,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2010/638/ΚΕΠΠΑ τροποποιείται ως εξής:

               1.

               Το άρθρο 2 παράγραφος 1 αντικαθίσταται από το ακόλουθο κείμενο:
               «1.   Το άρθρο 1 δεν εφαρμόζεται:

                           α)

                           στην πώληση, την προμήθεια, τη μεταβίβαση ή την εξαγωγή μη θανατηφόρου στρατιωτικού εξοπλισμού ή εξοπλισμού που μπορεί να χρησιμοποιηθεί για εσωτερική καταστολή, ο οποίος προορίζεται αποκλειστικά για ανθρωπιστική ή προστατευτική χρήση, ή για προγράμματα οικοδόμησης θεσμών του Οργανισμού Ηνωμένων Εθνών (ΟΗΕ) και της Ένωσης, ή για επιχειρήσεις διαχείρισης κρίσεων της Ένωσης και του ΟΗΕ,

                           β)

                           στην πώληση, την προμήθεια, τη μεταβίβαση ή την εξαγωγή μη θανατηφόρου στρατιωτικού εξοπλισμού ή εξοπλισμού που μπορεί να χρησιμοποιηθεί για εσωτερική καταστολή, ο οποίος προορίζεται αποκλειστικά για να παράσχει στην αστυνομία και τη χωροφυλακή της Δημοκρατίας της Γουινέας τη δυνατότητα χρήσης μόνο της αρμόζουσας και ανάλογης βίας κατά την τήρηση της δημόσιας τάξης,

                           γ)

                           στην πώληση, την προμήθεια, τη μεταβίβαση ή την εξαγωγή μη πολεμικών οχημάτων τα οποία κατασκευάσθηκαν ή συναρμολογήθηκαν με υλικά προκειμένου να παρέχουν προστασία κατά βλημάτων και τα οποία χρησιμεύουν μόνο για την προστασία του προσωπικού της Ένωσης και των κρατών μελών της στη Δημοκρατία της Γουινέας,

                           δ)

                           στην παροχή τεχνικής βοήθειας, υπηρεσιών διαμεσολάβησης και άλλων υπηρεσιών σχετικών με τα αναφερόμενα στα στοιχεία α) έως γ) αντικείμενα ή με τα προγράμματα και τις επιχειρήσεις που αναφέρονται στο στοιχείο α),

                           ε)

                           στη χρηματοδότηση και παροχή χρηματοδοτικής βοήθειας σχετικής με τα αναφερόμενα στα στοιχεία α) έως γ) αντικείμενα ή με τα προγράμματα και τις επιχειρήσεις που αναφέρονται στο στοιχείο α),

                     υπό τον όρο ότι η αρμόδια αρχή έχει εγκρίνει εκ των προτέρων τις εν λόγω εξαγωγές και τη σχετική βοήθεια.».

               2.

               Το άρθρο 8 παράγραφος 2 αντικαθίσταται από το ακόλουθο κείμενο:
               «2.   Η παρούσα απόφαση εφαρμόζεται έως τις 27 Οκτωβρίου 2012. Τελεί υπό διαρκή επανεξέταση. Ανανεώνεται ή τροποποιείται καταλλήλως, εάν το Συμβούλιο διαπιστώσει ότι οι στόχοι της δεν επιτυγχάνονται.».

         Άρθρο 2
   Η παρούσα απόφαση αρχίζει να ισχύει την ημέρα της έκδοσής της.

      Λουξεμβούργο, 27 Οκτωβρίου 2011.

            Για το Συμβούλιο

            Ο Πρόεδρος

         J. MILLER

      (1)  ΕΕ L 280 της 26.10.2010, σ. 10.

      (2)  ΕΕ L 281 της 28.10.2009, σ. 7.

      (3)  ΕΕ L 76 της 22.3.2011, σ. 59.


title: 2006/359/ΕΚ,ΕυͿατόμ: Απόφαση του Συμβουλίου, της  15ης Μαΐου 2006 , για τον διορισμό μέλους από τη Γερμανία στην Ευρωπαϊκή Οικονομική και Κοινωνική Επιτροπή

text:
               20.5.2006

               EL

               Επίσημη Εφημερίδα της Ευρωπαϊκής Ένωσης

               L 134/33

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 15ης Μαΐου 2006
   για τον διορισμό μέλους από τη Γερμανία στην Ευρωπαϊκή Οικονομική και Κοινωνική Επιτροπή
   (2006/359/ΕΚ, Ευρατόμ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 259,
   τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 167,
   την απόφαση 2002/758/ΕΚ, Ευρατόμ του Συμβουλίου, της 17ης Σεπτεμβρίου 2002, περί διορισμού των μελών της Οικονομικής και Κοινωνικής Επιτροπής για την περίοδο από 21 Σεπτεμβρίου 2002 έως 20 Σεπτεμβρίου 2006 (1),
   την υποψηφιότητα που πρότεινε η κυβέρνηση της Γερμανίας,
   Αφού έλαβε τη γνώμη της Επιτροπής,
   Εκτιμώντας ότι μετά την παραίτηση του κ. Bernhard WELSCHKE χηρεύει μία θέση μέλους από τη Γερμανία στην ανωτέρω Επιτροπή,
   ΑΠΟΦΑΣΙΖΕΙ:
   Άρθρο 1
   O κ. Ludolf von WARTENBERG διορίζεται μέλος στην Ευρωπαϊκή Οικονομική και Κοινωνική Επιτροπή, σε αντικατάσταση του κ. Bernhard WELSCHKE και για το υπόλοιπο της θητείας του, ήτοι έως τις 20 Σεπτεμβρίου 2006.
   Άρθρο 2
   Η παρούσα απόφαση παράγει αποτελέσματα από την ημερομηνία εκδόσεώς της.

      Βρυξέλλες, 15 Μαΐου 2006.

            Για το Συμβούλιο

            Η Πρόεδρος

         U. PLASSNIK

      (1)  ΕΕ L 253 της 21.9.2002, σ. 9.


title: Απόφαση 2005/890/ΚΕΠΠΑ του Συμβουλίου, της  12ης Δεκεμβρίου 2005 , για την εφαρμογή της κοινής θέσης 2004/179/ΚΕΠΠΑ σχετικά με περιοριστικά μέτρα κατά της ηγεσίας της Υπερδνειστερίας, περιοχής της Δημοκρατίας της Μολδαβίας

text:
               14.12.2005

               EL

               Επίσημη Εφημερίδα της Ευρωπαϊκής Ένωσης

               L 327/33

      ΑΠΌΦΑΣΗ 2005/890/ΚΕΠΠΑ ΤΟΥ ΣΥΜΒΟΥΛΊΟΥ

   της 12ης Δεκεμβρίου 2005
   για την εφαρμογή της κοινής θέσης 2004/179/ΚΕΠΠΑ σχετικά με περιοριστικά μέτρα κατά της ηγεσίας της Υπερδνειστερίας, περιοχής της Δημοκρατίας της Μολδαβίας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη την κοινή θέση 2004/179/ΚΕΠΠΑ (1), και ιδίως το άρθρο 2 παράγραφος 1, σε συνδυασμό με το άρθρο 23 παράγραφος 2 της συνθήκης για την Ευρωπαϊκή Ένωση,
   Εκτιμώντας τα ακόλουθα:

               (1)

               Στις 23 Φεβρουαρίου 2004, το Συμβούλιο υιοθέτησε την κοινή θέση 2004/179/ΚΕΠΠΑ.

               (2)

               Στις 26 Αυγούστου 2004, το Συμβούλιο υιοθέτησε την κοινή θέση 2004/622/ΚΕΠΠΑ για την επέκταση του πεδίου εφαρμογής των περιοριστικών μέτρων που επιβλήθηκαν με την κοινή θέση 2004/179/ΚΕΠΠΑ στα πρόσωπα που ευθύνονται για την εκστρατεία εκφοβισμού και το κλείσιμο των μολδαβικών σχολείων που χρησιμοποιούν το λατινικό αλφάβητο στην περιοχή της Υπερδνειστερίας.

               (3)

               Στις 21 Φεβρουαρίου 2005, το Συμβούλιο υιοθέτησε την κοινή θέση 2005/147/ΚΕΠΠΑ για την παράταση και την τροποποίηση της κοινής θέσης 2004/179/ΚΕΠΠΑ (2).

               (4)

               Το παράρτημα ΙΙ της κοινής θέσης 2004/179/ΚΕΠΠΑ θα πρέπει να τροποποιηθεί προκειμένου να αναγνωριστεί η βελτίωση της κατάστασης των σχολείων που χρησιμοποιούν το λατινικό αλφάβητο σε ορισμένες περιοχές της Υπερδνειστερίας,

         ΑΠΟΦΑΣΙΖΕΙ ΤΑ ΑΚΟΛΟΥΘΑ:
   Άρθρο 1
   Το παράρτημα ΙΙ της κοινής θέσης 2004/179/ΚΕΠΠΑ αντικαθίσταται από το παράρτημα της παρούσας απόφασης.
   Άρθρο 2
   Η παρούσα απόφαση παράγει αποτελέσματα από την ημερομηνία της έκδοσής της.
   Άρθρο 3
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 12 Δεκεμβρίου 2005.

            Για το Συμβούλιο

            Ο Πρόεδρος

         J. STRAW

      (1)  ΕΕ L 55 της 24.2.2004, σ. 68· κοινή θέση όπως τροποποιήθηκε από την κοινή θέση 2004/622/ΚΕΠΠΑ (ΕΕ L 279 της 28.8.2004, σ. 47).

      (2)  ΕΕ L 49 της 22.2.2005, σ. 31.

      ΠΑΡΑΡΤΗΜΑ

            «ΠΑΡΑΡΤΗΜΑ II
            ΚΑΤΑΛΟΓΟΣ ΤΩΝ ΠΡΟΣΩΠΩΝ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 1 ΠΑΡΑΓΡΑΦΟΣ 1 ΔΕΥΤΕΡΗ ΠΕΡΙΠΤΩΣΗ

                        1.

                        PLATONOV, Yuri Mikhailovich,
                        γνωστός ως Yury Platonov,
                        Προϊστάμενος της τοπικής διοίκησης της πόλης Rybnitsa,
                        γεννηθείς στις 16 Ιανουαρίου 1948,
                        κάτοχος ρωσικού διαβατηρίου αριθ. 51 NO. 0527002,
                        εκδοθέντος από τη ρωσική πρεσβεία του Chisinau στις 4 Μαΐου 2001.

                        2.

                        CHERBULENKO, Alla Viktorovna,
                        Αναπληρώτρια προϊσταμένη της τοπικής διοίκησης της πόλης Rybnitsa, υπεύθυνη για εκπαιδευτικά θέματα.»


title: Απόφαση του Συμβουλίου για την έγκριση της θέσης του Συμβουλίου σχετικά με το σχέδιο διορθωτικού προϋπολογισμού αριθ. 1 της Ευρωπαϊκής Ένωσης για το οικονομικό έτος 2012

text:
               20.4.2012

               EL

               Επίσημη Εφημερίδα της Ευρωπαϊκής Ένωσης

               C 116/1

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   για την έγκριση της θέσης του Συμβουλίου σχετικά με το σχέδιο διορθωτικού προϋπολογισμού αριθ. 1 της Ευρωπαϊκής Ένωσης για το οικονομικό έτος 2012
   2012/C 116/01
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 314, σε συνδυασμό με τη Συνθήκη για την ίδρυση της Ευρωπαϊκής Κοινότητας Ατομικής Ενέργειας και ιδίως το άρθρο 106α,
   Έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου της 25ης Ιουνίου 2002 για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (1), όπως τροποποιήθηκε την τελευταία φορά από τον κανονισμό (ΕΕ, Ευρατόμ) αριθ. 1081/2010 του Ευρωπαϊκού Κοινοβουλίου και του Συμβουλίου της 24ης Νοεμβρίου 2010 (2), και ιδίως το άρθρο 37,
   Εκτιμώντας τα εξής:

               —

               ο γενικός προϋπολογισμός της Ευρωπαϊκής Ένωσης για το οικονομικό έτος 2012 εγκρίθηκε οριστικά την 1η Δεκεμβρίου 2011 (3),

               —

               στις 27 Ιανουαρίου 2012 η Επιτροπή υπέβαλε πρόταση που περιείχε το σχέδιο διορθωτικού προϋπολογισμού αριθ. 1 του γενικού προϋπολογισμού για το οικονομικό έτος 2012,

         ΑΠΟΦΑΣΙΖΕΙ:
   Άρθρο μόνο
   Η θέση του Συμβουλίου επί του σχεδίου διορθωτικού προϋπολογισμού αριθ. 1 της Ευρωπαϊκής Ένωσης για το οικονομικό έτος 2012 εγκρίθηκε στις 26 Μαρτίου 2012.
   Το πλήρες κείμενο είναι διαθέσιμο για ανάγνωση ή καταφόρτωση στον ιστότοπο του Συμβουλίου στη διεύθυνση: http://www.consilium.europa.eu/

      Βρυξέλλες, 26 Μαρτίου 2012.

            Για το Συμβούλιο

            Ο Πρόεδρος

         N. WAMMEN

      (1)  ΕΕ L 248 της 16.9.2002, σ. 1, με Διορθωτικά στην ΕΕ L 25 της 30.1.2003, σ. 43 και στην ΕΕ L 99 της 14.4.2007, σ. 18.

      (2)  ΕΕ L 311 της 26.11.2010, σ. 9.

      (3)  ΕΕ L 56 της 29.2.2012, σ. 1.


title: 2009/231/ΕΚ: Απόφαση του Ευρωπαϊκού Κοινοβουλίου, της 22ας Απριλίου 2008 , σχετικά με την απαλλαγή όσον αφορά την εκτέλεση του προϋπολογισμού της Eurojust για το οικονομικό έτος 2006

text:
               31.3.2009

               EL

               Επίσημη Εφημερίδα της Ευρωπαϊκής Ένωσης

               L 88/234

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 22ας Απριλίου 2008
   σχετικά με την απαλλαγή όσον αφορά την εκτέλεση του προϋπολογισμού της Eurojust για το οικονομικό έτος 2006
   (2009/231/ΕΚ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τους ετήσιους λογαριασμούς της Eurojust για το οικονομικό έτος 2006 (1),
   έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς της Eurojust για το οικονομικό έτος 2006 (2), μαζί με τις απαντήσεις του Οργανισμού,
   έχοντας υπόψη τη σύσταση του Συμβουλίου, της 12ης Φεβρουαρίου 2008 (5843/2008 — C6-0084/2008),
   έχοντας υπόψη τη συνθήκη ΕΚ, και ιδίως το άρθρο 276,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (3), και ιδίως το άρθρο 185,
   έχοντας υπόψη την απόφαση 2002/187/ΔΕΥ του Συμβουλίου, της 28ης Φεβρουαρίου 2002, σχετικά με τη σύσταση της Eurojust προκειμένου να ενισχυθεί η καταπολέμηση των σοβαρών μορφών εγκλήματος (4), και ιδίως το άρθρο 36,
   έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση του δημοσιονομικού κανονισμού που εφαρμόζεται για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου (5), και ιδίως το άρθρο 94,
   έχοντας υπόψη το άρθρο 71 και το παράρτημα V του κανονισμού του,
   έχοντας υπόψη την έκθεση της Επιτροπής Ελέγχου των Προϋπολογισμών και τη γνωμοδότηση της Επιτροπής Πολιτικών Ελευθεριών, Δικαιοσύνης και Εσωτερικών Υποθέσεων (A6-0129/2008),

               1.

               χορηγεί απαλλαγή στον διοικητικό διευθυντή της Eurojust όσον αφορά την εκτέλεση του προϋπολογισμού της για το οικονομικό έτος 2006·

               2.

               καταγράφει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο τμήμα της στο διοικητικό διευθυντή της Eurojust, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευση των κειμένων στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Hans-Gert PÖTTERING

            Ο Γενικός Γραμματέας

         Harald RØMER

      (1)  ΕΕ C 261 της 31.10.2007, σ. 57.

      (2)  ΕΕ C 309 της 19.12.2007, σ. 111.

      (3)  ΕΕ L 248 της 16.9.2002, σ. 1.

      (4)  ΕΕ L 63 της 6.3.2002, σ. 1.

      (5)  ΕΕ L 357 της 31.12.2002, σ. 72.
    ---documentbreak---

               31.3.2009

               EL

               Επίσημη Εφημερίδα της Ευρωπαϊκής Ένωσης

               L 88/235

         ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 22ας Απριλίου 2008
   που περιέχει τις παρατηρήσεις οι οποίες αποτελούν αναπόσπαστο τμήμα της απόφασης σχετικά με την απαλλαγή για την εκτέλεση του προϋπολογισμού της Eurojust για το οικονομικό έτος 2006
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τους ετήσιους λογαριασμούς της Eurojust για το οικονομικό έτος 2006 (1),
   έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς της Eurojust για το οικονομικό έτος 2006 (2), μαζί με τις απαντήσεις του Οργανισμού,
   έχοντας υπόψη τη σύσταση του Συμβουλίου, της 12ης Φεβρουαρίου 2008 (5843/2008 — C6-0084/2008),
   έχοντας υπόψη τη συνθήκη ΕΚ, και ιδίως το άρθρο 276,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (3), και ιδίως το άρθρο 185,
   έχοντας υπόψη την απόφαση 2002/187/ΔΕΥ του Συμβουλίου, της 28ης Φεβρουαρίου 2002, σχετικά με τη σύσταση της Eurojust προκειμένου να ενισχυθεί η καταπολέμηση των σοβαρών μορφών εγκλήματος (4), και ιδίως το άρθρο 36,
   έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση του δημοσιονομικού κανονισμού που εφαρμόζεται για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου (5), και ιδίως το άρθρο 94,
   έχοντας υπόψη το άρθρο 71 και το παράρτημα V του κανονισμού του,
   έχοντας υπόψη την έκθεση της Επιτροπής Ελέγχου των Προϋπολογισμών και τη γνωμοδότηση της Επιτροπής Πολιτικών Ελευθεριών, Δικαιοσύνης και Εσωτερικών Υποθέσεων (A6-0129/2008),

               A.

               λαμβάνοντας υπόψη ότι το Ελεγκτικό Συνέδριο αναφέρει πως έλαβε εύλογη διαβεβαίωση όσον αφορά την αξιοπιστία των ετήσιων λογαριασμών για το οικονομικό έτος 2006 και το ότι οι υποκείμενες πράξεις είναι, στο σύνολό τους, νόμιμες και κανονικές,

               B.

               λαμβάνοντας υπόψη ότι στις 24 Απριλίου 2007 το Κοινοβούλιο χορήγησε απαλλαγή στον διοικητικό διευθυντή της Eurojust όσον αφορά την εκτέλεση του προϋπολογισμού του Ιδρύματος για το οικονομικό έτος 2005 (6), στο δε συνοδευτικό ψήφισμα της απόφασης περί απαλλαγής, μεταξύ άλλων:

                           —

                           καλούσε τη Eurojust να βελτιώσει τις προβλέψεις των επιχειρησιακών δαπανών της,

                           —

                           επεσήμαινε ότι το 2005 η Eurojust εξακολουθούσε να μην διαθέτει δικό της δημοσιονομικό κανονισμό (αν και σύμφωνα με τις απαντήσεις της Eurojust είχε συμφωνηθεί με την Επιτροπή σχετικό κείμενο που εγκρίθηκε από την Επιτροπή στις 20 Απριλίου 2006),

                           —

                           καλούσε τη Eurojust να ενημερώσει το Κοινοβούλιο σχετικά με την υιοθέτηση προτύπων εσωτερικού ελέγχου από το διοικητικό της συμβούλιο,

                           —

                           ζητούσε από την Eurojust να υποβάλει στο Κοινοβούλιο συνοπτική περιγραφή των βελτιώσεων όσον αφορά τους καταλόγους ελέγχου στις διαδικασίες προμηθειών και προσλήψεων έγκαιρα για τη διαδικασία απαλλαγής για το 2006·

         Γενικές παρατηρήσεις που αφορούν οριζόντια ζητήματα των οργανισμών της ΕΕ και έχουν επομένως σημασία και για τη διαδικασία απαλλαγής κάθε επιμέρους οργανισμού

               1.

               επισημαίνει ότι οι προϋπολογισμοί των 24 οργανισμών και άλλων δορυφορικών υπηρεσιών που ελέγχθηκαν από το Ελεγκτικό Συνέδριο ανήλθαν συνολικά σε 1 080 500 000 ευρώ το 2006, με υψηλότερο τον προϋπολογισμό της Ευρωπαϊκής Υπηρεσίας για την Ανασυγκρότηση, 271 εκατ. ευρώ, και χαμηλότερο τον προϋπολογισμό της Ευρωπαϊκής Αστυνομικής Ακαδημίας (CEPOL), 5 εκατ. ευρώ·

               2.

               επισημαίνει ότι στο φάσμα των εξωτερικών υπηρεσιών της ΕΕ που υπόκεινται σε έλεγχο και απαλλαγή δεν περιλαμβάνονται τώρα μόνο οι καθιερωμένοι οργανισμοί αλλά και οι εκτελεστικοί οργανισμοί που έχουν συσταθεί για την εκτέλεση ειδικών προγραμμάτων, ενώ στο εγγύς μέλλον θα περιληφθούν επίσης οι κοινές επιχειρήσεις που συστήνονται ως εταιρικές σχέσεις δημόσιου και ιδιωτικού τομέα (κοινές τεχνολογικές πρωτοβουλίες)·

               3.

               παρατηρεί ότι, όσον αφορά το Κοινοβούλιο, ο αριθμός των οργανισμών που υπόκεινται στη διαδικασία απαλλαγής έχει εξελιχθεί ως εξής: οικονομικό έτος 2000 8· 2001: 10· 2002: 11· 2003: 14· 2004: 14· 2005: 16· 2006: 20 κανονιστικοί και 2 εκτελεστικοί οργανισμοί (χωρίς να συμπεριλαμβάνονται οι δύο οργανισμοί που ελέγχονται από το Ελεγκτικό Συνέδριο αλλά υπόκεινται σε εσωτερική διαδικασία απαλλαγής)·

               4.

               συμπεραίνει, επομένως, ότι η διαδικασία λογιστικού ελέγχου/απαλλαγής έχει καταστεί άκαμπτη και δυσανάλογη για το σχετικό μέγεθος των προϋπολογισμών των οργανισμών και των αποκεντρωμένων υπηρεσιών· αναθέτει στην αρμόδια επιτροπή του να αναλάβει εκτενή αναθεώρηση της διαδικασίας απαλλαγής για τους οργανισμούς και τις αποκεντρωμένες υπηρεσίες, προκειμένου να αναπτύξει απλούστερη και πιο ορθολογική προσέγγιση, λαμβανομένου υπόψη του διαρκώς αυξανόμενου αριθμού των οργανισμών για καθέναν από τους οποίους θα απαιτείται ξεχωριστή έκθεση απαλλαγής τα προσεχή έτη·

         Βασικοί προβληματισμοί

               5.

               ζητεί από την Επιτροπή, πριν από τη σύσταση νέου οργανισμού ή την αναμόρφωση υπάρχοντος, να παρέχει σαφείς πληροφορίες σχετικά με τα ακόλουθα: τύπος οργανισμού, στόχοι του οργανισμού, εσωτερική διοικητική διάρθρωση, προϊόντα, βασικές διαδικασίες, ομάδα στόχου, πελάτες και ενδιαφερόμενοι του οργανισμού, επίσημη σχέση με εξωτερικούς παράγοντες, δημοσιονομική αρμοδιότητα, δημοσιονομικός προγραμματισμός, πολιτική για το προσωπικό και τη στελέχωση·

               6.

               ζητεί κάθε οργανισμός να διοικείται με βάση ετήσια συμφωνία απόδοσης διατυπούμενη από τον οργανισμό και την αρμόδια ΓΔ και να περιλαμβάνει τους κύριους στόχους για το επόμενο έτος, δημοσιονομικό πλαίσιο και σαφείς δείκτες για τη μέτρηση της απόδοσης·

               7.

               ζητεί τον έλεγχο της απόδοσης των οργανισμών σε τακτική βάση (και κατά περίπτωση) από το Ελεγκτικό Συνέδριο ή άλλο, ανεξάρτητο οργανισμό ελέγχου· θεωρεί ότι τούτο δεν θα πρέπει να περιορίζεται στα καθιερωμένα στοιχεία της δημοσιονομικής διαχείρισης και της χρηστής διαχείρισης του δημόσιου χρήματος, αλλά να περιλαμβάνουν επίσης τη διοικητική αποτελεσματικότητα και απόδοση και να προβλέπουν βαθμολογία για τη δημοσιονομική διαχείριση κάθε οργανισμού·

               8.

               πιστεύει ότι στην περίπτωση των οργανισμών που υπερτιμούν συστηματικά τις δημοσιονομικές τους ανάγκες, η τεχνική κατ’ αποκοπή μείωση πρέπει να γίνεται με βάση τις κενές θέσεις· θεωρεί ότι τούτο θα οδηγήσει μακροπρόθεσμα στη μείωση των εσόδων ειδικού προορισμού για τους οργανισμούς συνακόλουθα δε και στη μείωση του διοικητικού κόστους·

               9.

               επισημαίνει ότι αποτελεί σοβαρό πρόβλημα το γεγονός ότι πολλοί οργανισμοί επικρίνονται για το γεγονός ότι δεν τηρούν τους κανόνες των δημόσιων προμηθειών, το δημοσιονομικό κανονισμό, τον κανονισμό υπηρεσιακής κατάστασης κ.λπ.· θεωρεί ότι κύριος λόγος για τούτο είναι ότι οι περισσότεροι κανονισμοί και ο δημοσιονομικός κανονισμός έχουν σχεδιαστεί για τα μεγαλύτερα θεσμικά όργανα και οι περισσότεροι μικροί οργανισμοί δεν διαθέτουν την κρίσιμη μάζα για να μπορούν να αντεπεξέλθουν σ’ αυτές τις κανονιστικές απαιτήσεις· ζητεί, στο πλαίσιο αυτό, από την Επιτροπή, να αναζητήσει λύση για να αυξήσει σύντομα την αποτελεσματικότητα, με τη συγκέντρωση των διοικητικών καθηκόντων των διαφόρων οργανισμών προκειμένου να επιτευχθεί η κρίσιμη αυτή μάζα (λαμβάνοντας υπόψη τις απαιτούμενες τροποποιήσεις των βασικών κανονισμών που διέπουν τους οργανισμούς και τη δημοσιονομική τους ανεξαρτησία), ή να καταρτίσει επειγόντως ειδικούς κανόνες για τους οργανισμούς (ιδίως κανόνες εφαρμογής για τους οργανισμούς) που να καθιστούν δυνατή την πλήρη συμμόρφωσή τους·

               10.

               επιμένει ότι η Επιτροπή θα πρέπει κατά την κατάρτιση του προσχεδίου προϋπολογισμού να λαμβάνει υπόψη τα αποτελέσματα της εκτέλεσης του προϋπολογισμού από τους επιμέρους οργανισμούς τα προηγούμενα έτη, και ιδίως το έτος ν-1, και να αναθεωρεί αντίστοιχα τον προϋπολογισμό που ζητεί ο εκάστοτε οργανισμός· καλεί την αρμόδια επιτροπή του να τηρεί την ανωτέρω αναθεώρηση και, αν δεν το έχει κάνει η Επιτροπή, να αναπροσαρμόζει η ίδια το συγκεκριμένο προϋπολογισμό σε ρεαλιστικά επίπεδα που να ανταποκρίνονται στις ικανότητες απορρόφησης και εκτέλεσης του εκάστοτε οργανισμού·

               11.

               υπενθυμίζει την απόφασή του σχετικά με την απαλλαγή για το οικονομικό έτος 2005, στην οποία καλεί την Επιτροπή να υποβάλλει ανά πενταετία μελέτη σχετικά με την προστιθέμενη αξία κάθε υφιστάμενου οργανισμού· καλεί όλα τα σχετικά θεσμικά όργανα στην περίπτωση αρνητικής αποτίμησης της προστιθέμενης αξίας ενός αποκεντρωμένου οργανισμού, να λαμβάνουν τα απαιτούμενα μέτρα προβαίνοντας σε αναδιατύπωση της εντολής του συγκεκριμένου οργανισμού ή στο κλείσιμό του· επισημαίνει ότι η Επιτροπή δεν πραγματοποίησε ούτε μία αξιολόγηση το 2007· επιμένει ότι η Επιτροπή θα πρέπει να υποβάλει τουλάχιστον πέντε τέτοιες αξιολογήσεις πριν ληφθεί η απόφαση περί απαλλαγής για το οικονομικό έτος 2007, αρχίζοντας από τους παλαιότερους οργανισμούς·

               12.

               θεωρεί ότι οι συστάσεις του Ελεγκτικού Συνεδρίου θα πρέπει να υιοθετηθούν αμέσως και το ύψος των επιχορηγήσεων που καταβάλλονται στους οργανισμούς να προσαρμοστεί με βάση τις πραγματικές τους ταμειακές ανάγκες· θεωρεί, ακόμη, ότι οι τροπολογίες στο γενικό δημοσιονομικό κανονισμό θα πρέπει να ενσωματωθούν στο δημοσιονομικό κανονισμό πλαίσιο κάθε οργανισμού και τους διάφορους ειδικούς δημοσιονομικούς κανονισμούς·

               13.

               εκφράζει την ανησυχία του για το σημαντικό αριθμό έκτακτων υπαλλήλων, που θα μπορούσε να υπονομεύσει την ποιότητα του έργου τους· ζητεί, στο πλαίσιο αυτό από την Επιτροπή να βελτιώσει την παρακολούθηση που ασκεί σχετικά με την εφαρμογή του κανονισμού Υπηρεσιακής Κατάστασης των υπαλλήλων από τους οργανισμούς·

         Παρουσίαση των στοιχείων στις εκθέσεις

               14.

               επισημαίνει ότι δεν υπάρχει καθιερωμένη προσέγγιση μεταξύ των οργανισμών όσον αφορά την παρουσίαση των δραστηριοτήτων τους κατά το συγκεκριμένο οικονομικό έτος, και των λογαριασμών και των εκθέσεών τους για τη δημοσιονομική και τη χρηματοοικονομική διαχείριση, ούτε για το αν θα πρέπει να υποβληθεί από το διευθυντή του οργανισμού δήλωση αξιοπιστίας· παρατηρεί ότι δεν κάνουν όλοι οι οργανισμοί σαφή διάκριση μεταξύ α) της παρουσίασης του έργου του οργανισμού στο κοινό και β) της υποβολής τεχνικής έκθεσης για τη δημοσιονομική και τη χρηματοοικονομική διαχείριση·

               15.

               επισημαίνει ότι, μολονότι οι πάγιες οδηγίες της Επιτροπής σχετικά με την κατάρτιση των εκθέσεων δραστηριότητας δεν προβλέπουν ρητώς την κατάρτιση δήλωσης αξιοπιστίας από τον οργανισμό, πολλοί διευθυντές το έχουν πράξει για το 2006, ένας δε από αυτούς περιέλαβε και μια σημαντική επιφύλαξη·

               16.

               υπενθυμίζει ότι με την παράγραφο 25 του ψηφίσματός του της 12ης Απριλίου 2005 (7) καλεί τους διευθυντές των Υπηρεσιών να επισυνάπτουν στο εξής στην ετήσια έκθεση δραστηριοτήτων τους, η οποία υποβάλλεται μαζί με τα οικονομικά και διαχειριστικά στοιχεία, δήλωση αξιοπιστίας όσον αφορά τη νομιμότητα και κανονικότητα των πράξεων, παρόμοια με τις δηλώσεις που υποβάλλουν σήμερα οι γενικοί διευθυντές της Επιτροπής·

               17.

               ζητεί από την Επιτροπή να τροποποιήσει ανάλογα τις πάγιες οδηγίες της προς τους οργανισμούς·

               18.

               προτείνει, επιπλέον, η Επιτροπή να συνεργαστεί με τους οργανισμούς για την ανάπτυξη εναρμονισμένου προτύπου για όλους τους οργανισμούς και τις αποκεντρωμένες υπηρεσίες κάνοντας σαφή διάκριση μεταξύ:

                           —

                           ετήσιας έκθεσης για τη γενική παρουσίαση των δραστηριοτήτων, του έργου και των επιτευγμάτων του οργανισμού,

                           —

                           δημοσιονομικών δελτίων και έκθεσης σχετικά με την εκτέλεση του προϋπολογισμού,

                           —

                           έκθεσης δραστηριοτήτων στα πρότυπα των εκθέσεων δραστηριοτήτων του γενικού διευθυντή της Επιτροπής,

                           —

                           δήλωσης αξιοπιστίας υπογεγραμμένης από το διευθυντή του οργανισμού, συνοδευόμενης από ενδεχόμενες επιφυλάξεις ή παρατηρήσεις στις οποίες θεωρεί σκόπιμο να επιστήσει την προσοχή της αρμόδιας για τον προϋπολογισμό αρχής·

         Τα γενικά πορίσματα του Ελεγκτικού Συνεδρίου

               19.

               επισημαίνει το συμπέρασμα του Ελεγκτικού Συνεδρίου (παράγραφος 10.29 της ετήσιας έκθεσης) (8), ότι η εκταμίευση των επιχορηγήσεων που καταβάλλει η Επιτροπή από τον κοινοτικό προϋπολογισμό δεν βασίζεται σε επαρκώς αιτιολογημένες εκτιμήσεις των αναγκών των οργανισμών σε μετρητά, και ότι αυτό, σε συνδυασμό με τον όγκο των μεταφορών, οδηγεί τους οργανισμούς στο να τηρούν μεγάλα ταμειακά υπόλοιπα· επισημαίνει, ακόμα, τη σύσταση του Ελεγκτικού Συνεδρίου, το ύψος των επιχορηγήσεων που καταβάλλονται στους οργανισμούς να αντιστοιχεί στις πραγματικές τους ταμειακές ανάγκες·

               20.

               επισημαίνει ότι, στο τέλος του 2006, 14 οργανισμοί δεν είχαν εφαρμόσει ακόμη το σύστημα λογιστικής ABAC (ετήσια έκθεση, υποσημείωση στην παράγραφο 10.31)·

               21.

               επισημαίνει την παρατήρηση του Ελεγκτικού Συνεδρίου (ετήσια έκθεση, παράγραφος 1.25) σχετικά με τις αυξημένες δαπάνες ορισμένων οργανισμών που καταλόγισαν τα καταβλητέα έξοδα για μη ληφθείσα άδεια· επισημαίνει ότι το Ελεγκτικό Συνέδριο εξέδωσε με επιφυλάξεις τις δηλώσεις αξιοπιστίας του στην περίπτωση τριών οργανισμών (Ευρωπαϊκό Κέντρο για την Ανάπτυξη της Επαγγελματικής Κατάρτισης (Cedefop), CEPOL και Ευρωπαϊκός Οργανισμός Σιδηροδρόμων) για το οικονομικό έτος 2006 (2005: Cedefop, Ευρωπαϊκή Αρχή για την Ασφάλεια των Τροφίμων, Ευρωπαϊκή Υπηρεσία Ανασυγκρότησης)·

         Εσωτερικός έλεγχος

               22.

               υπενθυμίζει ότι σύμφωνα με το άρθρο 183 παράγραφος 3 του δημοσιονομικού κανονισμού, ο εσωτερικός ελεγκτής της Επιτροπής είναι επίσης εσωτερικός ελεγκτής των κανονιστικών οργανισμών που λαμβάνουν επιδοτήσεις από τον κοινοτικό προϋπολογισμό· επισημαίνει ότι ο εσωτερικός ελεγκτής αναφέρεται στο διοικητικό συμβούλιο και το διευθυντή κάθε οργανισμού·

               23.

               εφιστά την προσοχή στις ακόλουθες επιφυλάξεις που περιλαμβάνει η ετήσια έκθεση δραστηριοτήτων του εσωτερικού ελεγκτή για το 2006:
               «Ο εσωτερικός ελεγκτής της Επιτροπής δεν είναι σε θέση να εκπληρώσει την υποχρέωσή του βάσει του άρθρου 185 του δημοσιονομικού κανονισμού ως εσωτερικού ελεγκτή των κοινοτικών οργανισμών λόγω έλλειψης προσωπικού.»·

               24.

               επισημαίνει, ωστόσο, την παρατήρηση του εσωτερικού ελεγκτή για το 2006, ότι από το 2007, με πρόσθετο προσωπικό που θα διαθέσει η Επιτροπή στην υπηρεσία εσωτερικού ελέγχου (IAS), όλοι οι εν λειτουργία κανονιστικοί οργανισμοί θα υπόκεινται σε ετήσιο εσωτερικό έλεγχο·

               25.

               επισημαίνει το διαρκώς αυξανόμενο αριθμό κανονιστικών και εκτελεστικών οργανισμών και κοινών επιχειρήσεων που απαιτείται να ελέγχονται από την IAS σύμφωνα με το άρθρο 185 του δημοσιονομικού κανονισμού· ζητεί από την Επιτροπή να ενημερώσει την αρμόδια επιτροπή του, αν το προσωπικό που θα διατεθεί στην IAS θα επαρκεί για τη διεξαγωγή ετήσιου λογιστικού ελέγχου όλων των οργανισμών τα προσεχή έτη·

               26.

               παρατηρεί ότι σύμφωνα με το άρθρο 72 παράγραφος 5 του κανονισμού (ΕΚ, Ευρατόμ) αριθ. 2343/2002, κάθε οργανισμός πρέπει να υποβάλλει κάθε χρόνο στην αρμόδια για την απαλλαγή αρχή και την Επιτροπή έκθεση του διευθυντή του σχετικά με τον αριθμό και τον τύπο των λογιστικών ελέγχων που έχει διεξαγάγει ο εσωτερικός ελεγκτής, τις συστάσεις που έχουν γίνει και τις ενέργειες που έχουν αναληφθεί σε συνέχεια των συστάσεων αυτών· ζητεί από τους οργανισμούς να αναφέρουν αν τούτο έχει γίνει, και αν ναι, με ποιο τρόπο·

               27.

               λαμβάνει υπόψη, σε σχέση με την ικανότητα εσωτερικού ελέγχου, ιδίως σε σχέση με μικρότερους οργανισμούς, την πρόταση που υπέβαλε ο εσωτερικός ελεγκτής ενώπιον της αρμόδιας Επιτροπής του Κοινοβουλίου στις 14 Σεπτεμβρίου 2006, να επιτρέπεται στους μικρότερους οργανισμούς να αναθέτουν εσωτερικούς ελέγχους σε ιδιωτικούς φορείς·

         Αξιολόγηση των οργανισμών

               28.

               υπενθυμίζει την κοινή δήλωση του Κοινοβουλίου, του Συμβουλίου και της Επιτροπής (9), που προέκυψε από τη συνδιαλλαγή ενόψει του Συμβουλίου Ecofin για τον προϋπολογισμό, στις 13 Ιουλίου 2007, με την οποία ζητούνται i) κατάσταση των οργανισμών τους οποίους προτίθεται να αξιολογήσει η Επιτροπή και ii) κατάσταση των οργανισμών που έχουν ήδη αξιολογηθεί, συνοδευόμενη από επισκόπηση των βασικών συμπερασμάτων·

         Πειθαρχικές διαδικασίες

               29.

               επισημαίνει ότι, λόγω του μεγέθους τους, οι επιμέρους οργανισμοί δυσκολεύονται να συγκροτήσουν ειδικά πειθαρχικά συμβούλια απαρτιζόμενα από υπαλλήλους κατάλληλου βαθμού, η δε IDOC (υπηρεσία διοικητικής έρευνας και πειθαρχικών μέτρων) της Επιτροπής δεν έχει αρμοδιότητα στους οργανισμούς· καλεί τους οργανισμούς να εξετάσουν τη δυνατότητα συγκρότησης κοινού πειθαρχικού συμβουλίου·

         Σχέδιο διοργανικής συμφωνίας

               30.

               υπενθυμίζει το σχέδιο διοργανικής συμφωνίας σχετικά με το πλαίσιο λειτουργίας των ευρωπαϊκών κανονιστικών οργανισμών που υπέβαλε η Επιτροπή [COM(2005) 59], το οποίο έχει ως στόχο τη δημιουργία οριζόντιου πλαισίου για τη δημιουργία, τη διάρθρωση, τη λειτουργία, την αξιολόγηση και τον έλεγχο των ευρωπαϊκών κανονιστικών οργανισμών· επισημαίνει ότι το σχέδιο συνιστά χρήσιμη πρωτοβουλία στην προσπάθεια εξορθολογισμού της δημιουργίας και της λειτουργίας των οργανισμών· επισημαίνει τη δήλωση που περιλαμβάνεται στη συγκεφαλαιωτική έκθεση της Επιτροπής του 2006 [παράγραφος 3.1 COM(2007) 274], ότι μολονότι δεν υπήρξε πρόοδος στις διαπραγματεύσεις μετά τη δημοσίευση του σχεδίου, η συζήτηση επί της ουσίας επαναλήφθηκε στο Συμβούλιο στο τέλος του 2006· εκφράζει τη λύπη του για το γεγονός ότι δεν στάθηκε δυνατόν να σημειωθεί περαιτέρω πρόοδος προς την κατεύθυνση της θέσπισης της συμφωνίας·

               31.

               εκφράζει στο πλαίσιο αυτό την ικανοποίησή του για τη δέσμευση της Επιτροπής να υποβάλει ανακοίνωση σχετικά με το μέλλον των κανονιστικών οργανισμών μέσα στο 2008·

         Αυτοχρηματοδοτούμενοι οργανισμοί

               32.

               υπενθυμίζει ότι στους δύο αυτοχρηματοδοτούμενους οργανισμούς χορηγεί απαλλαγή στο διευθυντή το διοικητικό συμβούλιο· επισημαίνει ότι οι δύο οργανισμοί διαθέτουν σημαντικό συσσωρευμένο πλεόνασμα από έσοδα τελών που έχουν μεταφερθεί από προηγούμενα έτη:

                           —

                           Γραφείο Εναρμόνισης στην εσωτερική αγορά, ταμειακά διαθέσιμα και ισοδύναμα αυτών: 281 εκατ. ευρώ (10),

                           —

                           Κοινοτικό Γραφείο Φυτικών Ποικιλιών, ταμειακά διαθέσιμα και ισοδύναμα αυτών: 18 εκατ. ευρώ (11)·

         Ειδικά ζητήματα

               33.

               επισημαίνει την παρατήρηση που περιλαμβάνεται στην έκθεση του Ελεγκτικού Συνεδρίου για το 2006, ότι το ποσοστό μεταφορών ανήλθε σε 33 % στις διοικητικές δαπάνες και σε 30 % στις επιχειρησιακές δαπάνες, με μεγάλο αριθμό μεταφορών πιστώσεων μεταξύ κονδυλίων που σε πολλές περιπτώσεις δεν υποστηρίζονταν από αρκετά λεπτομερή τεκμηρίωση με αποτέλεσμα να μην τηρείται αυστηρά η δημοσιονομική αρχή της εξειδίκευσης·

               34.

               επισημαίνει επίσης το συμπέρασμα του Ελεγκτικού Συνεδρίου ότι δεν τηρήθηκαν αυστηρά οι κανόνες για τις προμήθειες και ότι δεν καταρτίστηκε για να χρησιμοποιηθεί στην παρακολούθηση των περιουσιακών στοιχείων Eurojust της μητρώο πάγιων στοιχείων ενεργητικού που να περιλαμβάνει όλα τα στοιχεία ενεργητικού με την αξία τους· ζητεί από την Eurojust να εφαρμόζει αυστηρά τους κανόνες για τις προμήθειες, ιδίως όσον αφορά τις συμβάσεις-πλαίσια·

               35.

               από τους λογαριασμούς και την έκθεση δημοσιονομικής και χρηματοοικονομικής διαχείρισης επισημαίνει τα ακόλουθα:

                           —

                           συσσωρευμένο πλεόνασμα 3,3 εκατ. ευρώ σε συνολικό ισολογισμό 7,3 εκατ. ευρώ,

                           —

                           αναπροσαρμογή του μισθώματος που καταβάλλει η Eurojust για τα κτίριά της με αποτέλεσμα την ανάκτηση 952 403 για το διάστημα από το 2003 έως το 2005,

                           —

                           έκτακτο στοιχείο παθητικού εκτιμώμενο σε 388 297 ευρώ λόγω προσφυγής στο Δικαστήριο Δημόσιας Διοίκησης,

                           —

                           δήλωση ότι η Eurojust υιοθέτησε κεντρικό χρηματοοικονομικό κύκλωμα και ότι οι κατευθυντήριες γραμμές για τα χρηματοοικονομικά κυκλώματα και την κατανομή καθηκόντων στη Eurojust διανεμήθηκαν σε όλους τους εμπλεκομένους στη ροή της εργασίας ώστε να γνωρίζουν τις ευθύνες τους, και καθιέρωση καταστάσεων ελέγχου και τακτικούς εκ των υστέρων ελέγχους·

               36.

               το ανησυχεί, ωστόσο, ότι στους λογαριασμούς αναφέρεται πως για συναλλαγές ύψους μικρότερου από 1 000 ευρώ ο διατάκτης είναι και ο τελικός ελεγκτής, κατά παράβαση της αρχής για την κατανομή καθηκόντων·

               37.

               εκφράζει την ανησυχία του για ορισμένες δηλώσεις που περιλαμβάνονται στην ετήσια έκθεση της Eurojust, οι οποίες είναι σημαντικές στο πλαίσιο της καταπολέμησης της απάτης:

                           —

                           η Eurojust δεν θεωρεί ότι αξιοποιείται πλήρως η ικανότητά της να αντιμετωπίζει υποθέσεις,

                           —

                           εξακολουθούσαν να υπάρχουν πολλές δυνατότητες για την ανάπτυξη της σχέσης της Eurojust με την OLAF κατά το 2006, συμπεριλαμβανομένης μιας επίσημης συμφωνίας συνεργασίας,

                           —

                           η απογοήτευση της Eurojust που δεν κατέστη δυνατή η συστέγασή της με την Ευρωπόλ στα νέα κτίρια που προτείνονται για την τελευταία στη Χάγη, με αποτέλεσμα να χαθεί μια ευκαιρία τόσο για εξοικονόμηση κόστους όσο και για την αξιοποίηση των συνεργειών που θα μπορούσαν να είναι διαθέσιμες στα κράτη μέλη, με την αύξηση της αποτελεσματικότητας των δύο οργανισμών λόγω της εγκατάστασής τους στο ίδιο μέρος·

               38.

               επισημαίνει ότι ο δημοσιονομικός κανονισμός της Eurojust συμφωνήθηκε με την Επιτροπή τον Μάρτιο του 2006 και εγκρίθηκε από το Σώμα στις 20 Απριλίου 2006·

               39.

               επισημαίνει ότι η Eurojust αναμένει να καλύψει τη θέση του εσωτερικού ελεγκτή το πρώτο εξάμηνο του 2008.

      (1)  ΕΕ C 261 της 31.10.2007, σ. 57.

      (2)  ΕΕ C 309 της 19.12.2007, σ. 111.

      (3)  ΕΕ L 248 της 16.9.2002, σ. 1.

      (4)  ΕΕ L 63 της 6.3.2002, σ. 1.

      (5)  ΕΕ L 357 της 31.12.2002, σ. 72.

      (6)  ΕΕ L 187 της 15.7.2008, σ. 135.

      (7)  Ψήφισμα του Ευρωπαϊκού Κοινοβουλίου το οποίο περιέχει τις παρατηρήσεις που συνοδεύουν την πρόταση απόφασης για τη χορήγηση απαλλαγής στον διευθυντή της Eurojust σχετικά με την εκτέλεση του προϋπολογισμού του για το οικονομικό έτος 2003 (ΕΕ L 196 της 27.7.2005, σ. 108).

      (8)  ΕΕ C 273 της 15.11.2007, σ. 1.

      (9)  Έγγραφο DS 605/1/07 Rev1 του Συμβουλίου.

      (10)  Πηγή: Έκθεση για τους ετήσιους λογαριασμούς του Γραφείου Εναρμόνισης στην εσωτερική αγορά για το οικονομικό έτος 2006 συνοδευόμενη από τις απαντήσεις του Γραφείου (ΕΕ C 309 της 19.12.2007, σ. 141).

      (11)  Πηγή: Έκθεση σχετικά με τους ετήσιους λογαριασμούς του Κοινοτικού Γραφείου Φυτικών Ποικιλιών για το οικονομικό έτος 2006 συνοδευόμενη από τις απαντήσεις του Γραφείου (ΕΕ C 309 της 19.12.2007, σ. 135).


title: 2007/681/ΕΚ,ΕυͿατόμ: Απόφαση του Συμβουλίου και της Επιτροπής, της 9ης Οκτωβρίου 2007 , για τη σύναψη του πρωτοκόλλου της συμφωνίας εταιρικής σχέσης και συνεργασίας (ΣΕΣΣ) μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Μολδαβίας, αφετέρου, περί της προσχώρησης της Δημοκρατίας της Βουλγαρίας και της Ρουμανίας στην ΣΕΣΣ

text:
               25.10.2007

               EL

               Επίσημη Εφημερίδα της Ευρωπαϊκής Ένωσης

               L 281/23

      ΑΠΌΦΑΣΗ ΤΟΥ ΣΥΜΒΟΥΛΊΟΥ ΚΑΙ ΤΗΣ ΕΠΙΤΡΟΠΉΣ

   της 9ης Οκτωβρίου 2007
   για τη σύναψη του πρωτοκόλλου της συμφωνίας εταιρικής σχέσης και συνεργασίας (ΣΕΣΣ) μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Μολδαβίας, αφετέρου, περί της προσχώρησης της Δημοκρατίας της Βουλγαρίας και της Ρουμανίας στην ΣΕΣΣ
   (2007/681/ΕΚ, Ευρατόμ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ ΚΑΙ Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 44 παράγραφος 2, το άρθρο 47 παράγραφος 2 τελευταία φράση, το άρθρο 55, το άρθρο 57 παράγραφος 2, το άρθρο 71, το άρθρο 80 παράγραφος 2, τα άρθρα 93, 94, 133 και 181α, σε συνδυασμό με το άρθρο 300 παράγραφος 2 δεύτερη φράση και παράγραφος 3 πρώτο εδάφιο,
   τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 101 δεύτερο εδάφιο,
   την πράξη προσχώρησης της Βουλγαρίας και της Ρουμανίας, και ιδίως το άρθρο 6 παράγραφος 2,
   την πρόταση της Επιτροπής,
   τη γνώμη του Ευρωπαϊκού Κοινοβουλίου,
   την έγκριση του Συμβουλίου σύμφωνα με το άρθρο 110 της συνθήκης για την ίδρυση της Ευρωπαϊκής Κοινότητας Ατομικής Ενέργειας,
   Εκτιμώντας τα ακόλουθα:

               (1)

               Το πρωτόκολλο της συμφωνίας εταιρικής σχέσης και συνεργασίας (ΣΕΣΣ) μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Μολδαβίας, αφετέρου, περί της προσχώρησης της Δημοκρατίας της Βουλγαρίας και της Ρουμανίας στην ΣΕΣΣ (1) υπεγράφη, εξ ονόματος της Ευρωπαϊκής Κοινότητας και των κρατών μελών της, στις 17 Απριλίου 2007, σύμφωνα με την απόφαση 2007/546/ΕΚ του Συμβουλίου (2).

               (2)

               Εν αναμονή της θέσης του σε ισχύ, το πρωτόκολλο εφαρμόζεται προσωρινά από την 1η Ιανουαρίου 2007.

               (3)

               Το πρωτόκολλο θα πρέπει να εγκριθεί,

         ΑΠΟΦΑΣΙΖΟΥΝ:
   Άρθρο 1
   Το πρωτόκολλο της συμφωνίας εταιρικής σχέσης και συνεργασίας (ΣΕΣΣ) μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Μολδαβίας, αφετέρου, περί της προσχώρησης της Δημοκρατίας της Βουλγαρίας και της Ρουμανίας στην ΣΕΣΣ εγκρίνεται, εξ ονόματος της Ευρωπαϊκής Κοινότητας, της Ευρωπαϊκής Κοινότητας Ατομικής Ενέργειας και των κρατών μελών.
   Άρθρο 2
   Ο πρόεδρος του Συμβουλίου πραγματοποιεί, εξ ονόματος της Ευρωπαϊκής Κοινότητας και των κρατών μελών της, την κοινοποίηση που προβλέπεται στο άρθρο 3 παράγραφος 2 του πρωτοκόλλου. Ο πρόεδρος της Επιτροπής πραγματοποιεί ταυτόχρονα την κοινοποίηση αυτή, εξ ονόματος της Ευρωπαϊκής Κοινότητας Ατομικής Ενέργειας.

      Λουξεμβούργο, 9 Οκτωβρίου 2007.

            Για το Συμβούλιο

            Ο Πρόεδρος

         F. TEIXEIRA DOS SANTOS

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 202 της 3.8.2007, σ. 21.

      (2)  ΕΕ L 202 της 3.8.2007, σ. 19.